BIDAIAK 68: DANIMARKA — Eibar.ORG | Eibarko peoria\nHemen zaude: Hasiera / Blogak / Mispillibar / BIDAIAK 68: DANIMARKA\nBIDAIAK 68: DANIMARKA\nJon Etxabe 2020/12/25 11:50\nJUTLANDIA PENINTSULA: Ribe, Hogeltonder, Tonder, Locumkoster, Varde, Billun, Esberg.\nMaiatzaren 26a. Asteartea. 31.a - D:4.a\n* "Harridurak poza, ezustea eta desengainua dauzka berarekin". Holandak ez gaituenez harritu eta Danimarkak miresten ere ez, bare eta lasaia doa bidaia.\n* "Postak gutunak dakartza eta gutunak bizitza". Bizi garela azaldu beharko diegu lagunei urteroko postalak bidaliz.\nKelstrup badiako hondartza dugu aurrean, etxetxo batzuk besterik ez daude bertan, ez dugu oraingoz itsasertzeko erraldoikeriarik ikusi, agian haize hotza sarriegi eta eguzki beroa bakan duelakoz, baina holakoa dute eguratsa Holandan ere eta han ez dute horrela zaindu itsasertza.\nBilera izan dute berriro bart untxiek kanpineko erdigunean, utzi dituzten kaka-pikorten arabera.\nHerri handienean ere erdigunera eta monumentu ezagun bakar batzuetara mugatzen da turista eta bisitari hegalariaren ezagupen esparrua. Ezin dugu esan herri bat ezagutzen dugunik, monumentu batzuk eta zenbait zerbitzari berritsu ezagutu ditugulako soilik. Auzoetara joan beharko genuke eta bertan herri bizitzarekin nolabait lotu. Egon, egon gara, baina ia egon ere ez, hain da mugikorra hain pausa gabea gure egote hau!.\nIpar Itsaso aldera doa gure gaurko ibilia, Danimarkako Mendebalera lehenengo eta Hego Mendebalera gero, ia Alemania mugaraino.\nBi maisu maistra, bata buru, bestea buztan, eskolako edo gelako neska-mutilekin ilaran bizikletan, errepidean: eskolako irteeraren bat.\nEtxaurreak ez daude gauzatxoz beteta, ezta dotoretuegiak ere, baina txukunak bai. Istingak tarteka. Paisaia ez da aldatzen Ribe aldera tximinia batek ke multzoa botatzen duela ez bada. Herriko sarrera, bidegurutze edo zebrabideetan estutu egiten dute errepidea, harrotu ere bai, herri bakoitzak bere trikimailu ezberdinarekin abiadura motelaraziz.\nBesorik gabeko haize-errota, ez du egitura berezirik baina ezberdina da: bakarrak ikusten dira haize-errotak, han-hemenka, noizbehinka, gutxi, baina egon badaude. Noizbehinka ere lastozko etxe estalkiak eraikin zaharretan. Zenbait granjak zementuzko atari zabala du, zementupean kaka likidoaren biltegia; gaur bertan nabarmena da simaur isurkiaren usain sarkorra, kiratsa. Euriarekin simaurtu dituzte nonbait zelaiak, agian biltegiak usteko abagunea baliatuz. Txiza zaharrak usain txarra galtzontziloetan zein soroan.\nHizkuntza batuketaren arazoan murgilduta dago Danimarka, batuak badu istilurik hemen ere, zenbait izen bi eratara idazten dira oraindik. Nahiko lasai eta bere erara bizi izan dela herri hau deritzot, baina Europako Batasunean sartu nahiak izanen du eragina, hizkuntza bera ere estandarizatu, uniformatu, berdindu ahaleginean.\nDanimarkar orok, gazteak bederen, egiten du ingelesez: dendariek, tabernariek, edozein txosnetako saltzaileek, kaleko edonork, garajeko langileek...; erraztasunez gainera gehienek.\nGram. Herri txikitxoa, txukuna, gustagarri jarritako zorua, harria eta lauzak tartekatuz. Ezin dugu gaztelurik ikusi, begi-bistara egonda ere ezingo genuke ikusi ahal, jarri zaigun laino astunpean.\nGranja zaharrek teilape berean dituzte korta eta etxebizitza, nahiz hormen zarpeatuan eta bestelako apainduran berezituta egon alde biak: etxebizitza txikia da, korta eta enparauak izugarri handiak, neguko hilabete luzeetan behirik larrera atera ezin denez belartza zabalak behar dira belarra egiteko, sabai handia belarra gordetzeko eta gorta handia hazienda ugariari aterpea emateko: beharrak eragiten du eraikina nekazaritza gaietan ere. U bat edo patio zabala egokituz lastozko teilatudun granja zuria, ez du ezer baina deigarria da: gero eta ugariagoak dira lastozko teilatudun granja zuriak.\nBaso asko, batez ere pinudi eta izeidia, zuhaitz txanka-makil samarrak, bakandu beharreko itxuran; haritz eta pagoak ere enbor mehekoak dira. Tarte sarrian aparkalekuak baso zaleei ibilirako aukera erraztuz.\nBapo zikintzen du errepidea hemen ere traktore gurpil zabalak.\nGizaki bat lotan ageri da etxe-hormako zintzilikarioan, lotarako ohea alokatzen dela adieraziz.\nDanimarkan ez da aparkalekurik ordaintzen, herri orok du sarreran aparkalekua, ibilitxoa egin behar da zenbaitetan herri barrura, baina merezi du. Hiri handietan ere badira aparkalekuak, kaleetan ere aparka daiteke, doan, jakina, baina gehienetan egonaldi mugatua dute eta autoari denbora-neurgailua jarri behar zaio haizetarakoan barrutik.\nRibe. Hilerria hirira sarreran: lorategi erabat zaindua da, txunditu egin gaitu. Bai erdiguneko turista kalea, bai alboetako edozein kale, antzinako bere zer osoan iraun duen herria, dena da zoragarria bertan; gutiziazko herria, gozatzekoa, bidaiariak galdu behar ez duena, ipuinetakoa, herri osoa da museo, postaria bera ere herriko museoko zatia da. Herri osoa dago ageriko zuraje eta adreiluz gauzatua, etxe kilikagarriak; ezberdinki pintatuta atea bakoitza, koloretsuak eta argiak denak, bila joan eta banan-banan begiratzekoak; ate-gainek leihoa edo kristala dute bebarrua argitzeko. Bada ubide zabaltxoa itsasotik datorrena; ez dira asko baina ontziak daude bertan lotuta, tartean garai batean garraio lanetan ibilitako belaontzia, museoa ei dena; ubide ertzean uholde nagusiak noraino heldu diren adierazizko zutabea. Hiru erreka biziek zeharkatzen dute kale nagusia trabeska, bakoitzak bere konporta du, ur-hots ozena eraginez hirurak; bi ubide doaz ur-korronte arinarekin herri kanpotik: non demontre sortzen da ura lur lau hauetan, non daude ur-biltegi berezkoak, ez baitago mendirik gureetan bezala. 12etan kariloiak jo du luze, sona. Zikoina ere han dago eraikin bateko habian. Eliza: Europako handiena izandakoa garai batean; herriarekin liluraturik, ordaindu egin dugu eliza ikustea, pagukoa baitu bisita; merezi zuen: museoa da, goiz hotz umelean berotze sistema piztuta du; kanpotik erromaniko ederra da, handia, brontzezko ederra da atea ere; barrutik gangako arkuak kolore ezberdineko marra eta filigranaz pintatuta daude, berdin elizari goitik bira osoan doakion pasilloko arkutxoak ere, berdin alboetako nabeen arkuak: Kordobako Meskitaren ukitua du; taila eder bat, espainiar batek edo Espainian egondako artistaren batek egina behar duela diote, Siloseko irudiaren antza omen du eta; mila bitxikeria: pulpitu tailatxoz landua, brontzezko bataiarria, koadro pila harri landuko markoetan, jauntxoen kapera beraien irudiekin, bi zutabe karratu harrizkoetan freskoak, Kristoa tamainaz izugarria eta egituraz antzinako naifa, bi santokristo eder, organoa, harrizko hilkutxa, horman lantza luzeaz dragoiarekin borrokan zurezko Jurgi irudi handian tailatua, dorre garairako harrizko mailadi borobil zabala... presbiterioko absidean eta gangan mosaiko eta pintura modernoak beste denarekin kontrastea eginez: damurik gabeko pagua.\nBisitari eta denda asko dago, baina itotzen ez duen herria da; ez du igandezaleen girorik baina agian asteburuan eroan ezina izanen da.\nOraindik gauero hamarretan berriemailea ibiltzen omen da Riben kalerik kale berriak ematen, sasoi bateko serenoa seguruaski.\nRibetik behera hasten da lastozko etxeen sinfonia; baserriak zein etxebizitzak zein baino zein ederragoak, dotoreagoak eta zainduagoak: bide txikiak hartu eta ibili, begiratu eta gozatuz.\nRiben atertu digu eta eguzkia agertu zaigu Bronsen.\nBrons. Ez dakit Jutlandiako ala Danimarkako elizarik handiena omen bertakoa. Handiena izanen da, ez diogu ezer apartekorik ikusi, kanpo aldeko fresko hondarrak ezik.\nDanimarkan ere triku asko galtzen da errepidean!.\nIpar Itsasora hurreratuz goazela, ugariak dira kaioak lur barrura etorriak, zelaietan, zizare eta zomorro bila, ez da arrainik nonbait itsasoan.\nRomo uhartea, lur-mihi berde iluna besterik ez da urrutian. Itsasoa mugatzen duen munatik aurrerantz ez dakit noraino zabalgune berdexka mugagabea, hondartza izan zitekeena, agian marea behean dagoelako hain zabala: S.Michel bueltako hondartza gogarazten digu: hondar horia da hangoa, ez dakit ze berde mota den hau. Ez dakit zubia ala dikea izanen den lurra uhartearekin biltzen duena, ezin baitzaio azpirik ikusi munaz banatua dagoelako.\nDike luzeak banatzen eta babesten du lurra itsasotik; itsasoari lapurtutako lur laua da hau, laua eta berdea, plater atxala baina lauagoa hau ere, Holandakoen antzerakoa; baina hemengoan ez dago granjarik, tarte luze batzuetan behi batzuk besterik ez; bada garia eta belarra ere, baina lurrok ez dira nonbait behar haina ondu oraindik. Muna edo dike gainean doa errepidea, lur zabal berdeak alde bietara behean.\nEtengabeko adabakia da errepidea, edo adabakiz jositako zorua, eta adabakiak jartzen jarraitzen dute mono laranja koloreko bidezainek; gidaritza, baina, lasaia eta gozatuzkoa da, itsaso berde batean nabigatuz bagindoaz.\nTarte zuriko adreiluzko etxeak, oso politak.\nIpar haizeak etenik ez duenez ehunka dira errota eolikoak: berea du zenbait granjak, agian plan orokor baten zatia da bakoitza. Ez dugu zentral handirik, termiko edo nuklearrik, ikusten, ezta argindar pilaretzarrik ere: egurrezko tantaietan doa argindarra herritxo eta etxeetara. Itsasotik aldendu ahala ugariagoak dira granjak, arbola artean gordeta daude; bata bestearen ondoren, herriak eta etxeak ikusgarriak dira nik iparrekoak deitzen dietenak, teilatua ia lurreraino jaisten zaizkienak.\nEtxeak antzo, kolore biziko jantziz babesten dira euritik daniarrak, jantzi koloretsu biziak dituzte gogoko.\nTrojborg. Gaztelu baten hondakinak: bi urezko eraztun ditu babes. Alboan granja ikaragarri handi karratua, patio erraldoia du barruan: gazteluko zerbitzari eta animalien bizilekua bere garaian.\nAgure bat ikusi dugu segan Ribe aurretik, baratze ertz garbiketan: bi helduleku edo eskuleku ditu segak, baina kirtena ez da arteza, ezta kurboa ere, angelu irekia egiten du erdian. Bigarren sega ikusi dut baserriko horman zintzilikatua Hegoan: azken honek kirten zuzena du, baina gorriz koloreztatua.\nNabariak dira eliza eta dorre txaparro karratuak, zuriz pintatutako adreiluzkoak, tarteka adreilu gorrikoak, baita dorre adreiluzko gorriak dituzten zuriak ere.\nHormek batak besteari eusteko burdinazko ziriak dituzte alderik alde, beltzak edo ilunak, kanpoan gelditzen zaizkien ertzak gurutze forman edo forma kurboetan tolestuta, polito egiten dute horma zurian: hala jarraituko dute Hegoraino.\nHojer. Lastozko teilatua egiten ziharduten bi morrosko ilehori: maila metalikoak zeramatzaten oinetan orekari eusteko, lastoari heltzeko, aldiz, arpoi antzerako hagindun zurezko ziri luze sendoak: bitxia. Herri honek ere badu bere haize-errota.\nZementuzko atalez egindako ur-biltegi borobilak granjetan.\nNondik ateratzen ote zuten negurako egurra lurralde honetan ia ez dago zuhaitzik eta: agian basoak jaten joan dira.\nAlemaniako mugatik gertu gabiltza, baina ez da kotxe alemanik errepidean, agian bide txikiak direlako gu gabiltzanok.\nHogeltonder. Elizak ez beste eraikin orok du lastozko teilatua, aspaldikoa da ere etxeen egitura, herri osoa baita zaharra, bere hartan dirauena. Etxe jarraiko kale bakarra, izugarrizko xarma dute bertako etxetxoek, ilaran daude, bakar eta bakan, elkar lotu gabe. Herri zabala da izan, eta etxe bakoitza bera da, bere etxe-buelta zainduarekin; bada bat zaharra eta zaharkitua bi antena paraboliko dituena fatxada potxoloan. Harriduraz harridura zeharkatu dugu herria. Berezia da benetan. Kale batean lasto piloa dago tolestuta etxe gaina egiteko. Gaztelua ere badu: eraikin zuri baxua patio zabalarekin.\nZirraragarria gerta zaigu hilerria Ribe sarreran: lorategia bat da, ikusgarri zainduta: egunaren joanak erakutsi digu hala dela herri orotan, eta herri txikietan eliza bueltan dagoela kokatua: txoritxoa putzutxo batetik ura edaten da hilobi askok duen apainduretako bat.\nTonder. Herri osoak du xarma ukitua, baina ez paper batean irakurri dudan bezala Danimarkako politena dela esateko adinakoa. Aurreko herrien egitura bera du: oinezkoentzako kale luzea eta bertara doan albo kalexkaren bat da erdigunea. Plaza aldrebesa edo erregularra, bi zatitan bailego, bertan txapel okerdun morroskoa dago laranja koloreko kasakarekin, zartailua eskuan, zutabe gainean ez dakit nori mehatxuka. Kale galdu bat grazia handikoa, antzinakoa, etxetxo baxuekin. Kale nagusian antzinako etxe ederrak ugari, zenbait errenazimenduko fatxadekin. Ate apainak, pintatuak. Saltoki bat da kale nagusia, salgaiak ia kale erdiraino ateriak alemaniar bisitariak zirikatu nahiaz edo. Elizak dorrea du ezberdina: hexagonal luzea, oso goian kanpai hotsentzat irekidurarekin. Aparkalekua doan, ohi denez.\nAuto gutxi dabil errepideetan. Nonbaiten irakurri dut ez dela oraindik Danimarkan Hego mendebalean adina kotxe.\nLogumkloster. Kirke, eliza. Europako adreiluzko politena, diotenez. Ze ikusgarria den!. Erromaniko eta gotikoaren artekoa, ederra kanpotik, are ederragoa barrutik. Ezberdina, monasterioa behar zuen izan bai klaustroagatik baita klaustrotik zein elizatik sarrera duen aretoagatik. Monasterioa da izan gaur egu-n ere; sarreratik bertatik sortzen du ezberdinaren eta bitxiaren sentipena; egitura osoa da berezia, adreiluz gorri gorria kanpotik, adreiluz gorri gorria barrutik ere. Kristo-Maria-Juan, Kalbarioko hirukotea habe sendoaren gainean presbiteriora sarreran, erretaula triptiko polikromatua, irudiak falta zaizkion triptikoa estalki pintatuarekin, aulkiak, bataiarria zurezko irudi potxoloz tailatua, organo gaineko eta organo azpiko koruko hesiko tailak...: merezi izan du nekatuta arren azken ahaleginak.\nBide txikietatik etxera.\n229 kilometro, azkenerako luzeak.\nMaiatzak 27a. Asteazkena. 32.a – D:5.a\nFamilia osoak erabili ditzaken bi bainugela handi ditu kanpinak.\nGautarrak dira untxiak, gauero ditut lagun iheslari komunera bidean.\nHanderlev-en aldatu diote olioa autoari baita zartada ederra eman ere gure aurrekontuari. Garestiak dira Danimarkan horrelako lanak.\nIpar Itsasorantz da gaurko txangoa ere.\nHerrietarako argindarra orekatuz argindar-transformadore txabolak ikus ahal dira oraindik. Aspaldi baztertu genituen Euskal Herrian modernitatearen txutxu pean. Gurea baino bizimaila goragokoa izanagatik, ez diote Danimarkan halako gauzei hainbeste begiratzen, praktikoak dira, bizitzari begiratzen diote ez bakar batzuen negozioari soilik edo Mendebalak ezarri nahi duen lilurari: ikusi behar Europa Batuarekin iraungo duen orain arteko filosofiak. Kontrastez, tximiniak tarteka, meheak eta luzeak, ke multzo zuri izugarria botatzen dutenak: ez dira lantegi handiak, ez dakigu zer diren, ez dakigu lurrin kutsatzailea den.\nJutlandiako erdigunean zuloguneak ditu lurraldeak, gorabeherak, aldats bat gora, ondoren behera, autobideak berak zeharkatzen du bailara sakon bat zubi batez.\nIa bukatuta dago Ekitik Mendebalera joango den autobia, Kopenhage Ipar Itsasoarekin lotuko duena. Jutlandiak goitik behera, luzetara, doan autobia besterik ez du orain arte. Eta kitto. Gureetan dagoen autobideak egiteko irrika, autobia ondo-biziaren eta ekonomiaren ardatza balitz bezala. Autoak saldu beharra besterik ez da. Danimarkan askoz kotxe gutxiago dabil eta ez dirudi gu baino okerrago moldatzen direnik. Gurea baino bizimaila hobea dute eta ekonomia bera sendoagoa delakoan nago. Autobusaren eta autoaren lilura saldu nahi digute oinarrizko bizi-baldintzak baztertuz edo zokoratuz.\nVarde. Nahiko lur barruan egonik ubidea heltzen zaio itsasotik lautadaz baliatuta. Ohizko herri txukuna, ohizko kale aratza, ohizko eliza bitxia, ohizko etxeak. Herri honetakoa ez da deneko kale luze bakarra, hemengo saltoki kaleak motxagoak dira, baina ugariagoak; kaleko jarlekuak lirateke berezitasuna: irudi bihurtutako animaliak diren harri-bolatzarretan estekatutako oholak. Etxeek ez dute ezer nabarmenik. Sank Jakobi kirke eliza ostera bitxia da: egituraz lau beso berdinekoa; barrutik ohizko erretaula zein pulpitua zurezko tailatxo eta pintura ia naifekin, brontzezko bataiarri landua, organoa eta organopeko koruaren aurrealde pinturaduna, herriko jauntxoaren koadroa harrizko marko landuan -bat bakarra eliza honetan-. Herri atsegina eta eliza hunkigarria.\nEuriarekin hasi dugun eguna eguzkitsua egin zaigu herri honetan; diruz ere hornitu gaitu.\nKontzertua eskaini digu organoak eta hamabietako sona eztia kariloiak.\nKaxoi batzuen antzerakoa da eliza oroko bankuteria, sendoa, zurezko hesiarekin eta ilara bakoitza bere atearekin.\nZirkulazioa kontrolatzeko borobil-gune asko dago bidegurutzetan, batzuk izugarri handiak.\nLastozko teilatuetatik bakarren batek soilik iraun ahal izan du inguru honetan, aspaldikoak dira eta zaharkituak daude, gehienak kortak edo tresneria gordelekuak dira.\nBillum. Herri txiki-txikia da, ezereztxoa; bide estuko trenbidea eta geltokia ditu. Herria baino goratxoago, bakarti, nabarmen zuri, elizatxo xarmanta, 1780.goa, zinkeko teilatuaz: halako lilura sortzen du sartuaz beste: barrutiko tailagile berak eginak diruditen erretaula eta triptiko txolin koloretsu ponpoxoak, auskalo noizko triptiko baten erdia, S.Juan aieneka eskua masailean, bigarren kalbario zaharrago bateko hirukotearen irudiak horman itsatsiak non oraingoan Amabirjina da aieneka dagoena; zoruan dago hemen organotxoa; bataiarria arrunta da; elizako ikusgai bereziena presbiterio aurreko eta zarpeatzean estalitako baina argitara nahirik dabiltzan sakristia gangako fresko hondarrak; eliza bueltan hilerria, lorategia antzo. Futbolzelaia eliza aurrean.\nHilerrietako lur emateak lurrean egiten dira, panteoi edo lur gaineko hilarririk gabe.\nEz da futbol zelairik ikusten Danimarkako herrietan.\nBide txikietan gabiltza, itsasertzetik, baina itsasorik ikusi gabe, begiratzeko ezer berririk, aipagarririk edo berezirik gabe. Garbia da itsasoa, urdina, Holandako ibai eta itsasoko kutsadura ez da heldu honaino.\nRomo uhartea itsas aurrean dago, gertu, ber-bertan izan arren joango ez bagatzaizkio ere.\nEsbjerg. Hiritik hur lau tipo digante zuri daude eguzkitan itsasora edo Romo uhartera begira: eskultura izugarri erraldoiak laurak. Erdiko kale luzera mugatzen bada ere erdigunea, kale sare izugarri zabala du, hiri handia da, ohizko baliabide, itxura eta eraikinez. Plaza zabala, jendea eguzkitan garagardoa edanekoan, jendea erruz kale bakarrean, eta kale erdiraino aterata salgai-eskaintza. Portu oso zabala eta garrantzitsua duela dirudi; zaila zaigu bertara heltzea. Futbol zelai handia du postetzarren gaineko argiteriak erakusten duenez.\nEz digu izozkirik eman, bai ordea edabeetarako kikarak.\nJA zerbaiten aldeko mugimendukoek arrosa oparitu digute orri batekin batera, arrosa eta paperok banatzen ari ziren hiriko plazan: Europako Komunitatearekin zerikusiren bat du, eta Danimarkako Sozialdemokraziaren kanpaina da.\nErrepide ertzean, baserrirako bide hasieran harritzar bat dute landetxe askok, etxearen izena zizelatuta dago bertan.\nIpar Itsasoko itsasertz inguruan paisaiaren zati dira tantai eolikoak.\nLurralde osoan lurra ureztatzen ari dira ur-zorrotada luze eta indartsuez. Txerri aldra belartzan Ribetik etxeranzkoan, Arbizukoen antzerako txabola handien alboan.\nOso lasai daude errepideak.\nXume bizi den herria dirudi daniarrak, harrokeria handirik gabe baina bizimaila egokiaz.\nUgariak dira komun publikoak, oso garbiak eta gainera doakoak.\nEz da ia jubilatu talderik ez autobuskadarik ikusten, ezta jubilaturik ere karabanaz edo kanpinean. Europa osoan bilatu izan ditugu, ugari bilatu ere; Danimarkako bazter hauetan, ordez, ez dabil oraingoz ez alemaniarrik ez holandarrik, agian garestiagoa delako.\nEz da ezer ezberdinik edo bitxikeriarik ikusten dendetan, are gutxiago saltokietan, betiko eta edonongo salgaiak: jantziak eta merketeria; denda berezietan bai, horietan salgai dotore eta garestiak aurkitu ahal dira, gai bitxiak eta ezberdinak eskaintzen dituzte. Bertakoen kontsumorako eskaintza da, ez baitago turista uholderik. Berdinduta dago Europako gizartea dendetako eskaintzan. Ekonomiak berriz ere bere legea ezarri du, herri berezitasunak gaindituz, menperatuz edo desagerraraziz.\n247 kilometro, bere luzean nekerik gabeko motzak.\nGiro ezean eta lur azalean amen batean irensten dute zozo-mokoek zizara luzea.


Ferry Ticket baliogabetzeko eskaera\nEskatu Ferry Ticket Utzi To\nBidaiariek jadanik Erositakoak A Ferry Ticket Online Web gune honetan beren erreserba egin ahal aldaketa eta baja eskaera formulario bidez bertan behera utzi nahi duten bidez. GARRANTZITSUA: Orri honetako eta online kitapenaren / aldaketa inprimaki honetako informazio, bakarrik bezeroek beren ferry txartela erosi duten online gure web guneak batean edo Bidaia Gateway batetik (denak Orri honen antzeko itxura). Zuk ez baduzu erosteko zure online txartela gure web guneak edo Bidaia Gateway baten bidez, ondoren, zoritxarrez, ezin dezakegu lagundu duzu eta ferry enpresa edo web gune hori zure txartela erosi duzun laguntza eskatzeko harremanetan jarri ahal izango duzu. informazio gehigarria\nMesedez baiezta txartela bertan behera uzteko "Xehetasunak Modificación" inprimakia atalean nahi duzula. Kontutan izan zenbait kasutan ez da posible zure erreserba bertan behera utzi eta zuretzat ordaindutako prezioaren itzulketa jasotzeko. You izango dute horren berri jakinaraziko zure erreserba baieztatu aurretik, beste edozein deuseztatzeko gastuak batera. eta zuk onartu dugu zure erreserba eskaera aurretik adostu zukeen edozein Baldintza horien aldakuntza dira soilik zerbitzua erosi duzu hornitzaileak diskrezioa.\nZara ondorioz itzulketa bada, bertan behera utzi erreserba bat egiteko adibidez, hau bakarrik izango da txartela jatorriz erreserba egiteko erabiltzen da orain. Kontutan izan ezin zenbatekoa itzultzera ordainketa beste txartel bat gara.\nkasu kopuru txiki batean, itzulketa bidaia bonoak eran egin daiteke. Kasu honetan, horren jakitun zuk egingo baliogabetzeko egin baino lehen\npremiazko Ezeztapenak (Hau da: zure ferry den hurrengo 24 ordu edo gutxiago nabigatzen ondorioz badago bakarrik) Web gune honen mesedez telefono 0844 493 0651 bidez erositako sarrerak (deitzeko tarifa minutuko 7 dinero, Ferry, plus zure telefono enpresaren sarbidea arduraduna) gure bulego orduetan (Astelehenetik ostegunera 8am zehar -. 8pm, Or 8am to - 7pm, Sat, Sun & Bank Hols 9am - 6pm) bestela mesedez bete ondoko online txartela baliogabetzeko eskaera inprimakia.\nOraindik ez duzue zure ferry txartela erreserbatu mesedez bada klikatu hemen gure online erreserba zerbitzua sartzeko.\nBezeroarentzako Arreta, Telesalmenta & Gurekin harremanetan jarri Ferryto.com da munduko lineako handiena ferry txartel banaketa-sarearen parte izateko 80 ferry Europako operadore garrantzitsuenek baino gehiago erreserbatu gaitasuna eskaintzen da, eta osoko 1,200 ferry Erresuma Batua, Frantzia, Espainia, Irlanda, Holanda, Ekialdeko Europa, Mediterraneoa, Baltikoa eta Ipar osoan zehar Afrikan. ferryto.com egun zuzeneko txartela prezioak lortzeko, erabilgarritasuna eta liburu autoa eta bidaiarien ferry sarrerak egiaztatu ahal izango duzu eta beti gure txikiena eskuragarri ferry txartelaren prezioa eskaintzen dizugu erreserba denbora ezkutuko extras ez duzu. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Ezkurdiak eta Zabaletak Sanferminetako lehen puntua lortu dute - Sakana - Guaixe.eus\nEzkurdiak eta Zabaletak Sanferminetako lehen puntua lortu dute\nGuaixe 2019-07-09 10:07\nSanferminetako txapelketari ongi ekin dio bikoak. Argazkia: Artxiboa.\nAtzo Urrutikoetxearen eta Mariezkurrenaren kontra jokatutako partidan 7 eta 22 irabazi zuten sakandarrek. Gaur Irribarriak eta Martijak Olaizola II.a eta Albisu izango dituzte aurkari (22:15, Labrit)\nAtzo Sanferminetako Binakako Torneoko B multzoko lehen jardunaldia jokatu zen. Ezkurdia eta Zabaleta sartu ziren lehian, Urrutikoetxearen eta Mariezkurrena II.aren kontra. Ohi denez, Labrit pilotalekua leporaino beteta zegoen eta giro oso berezia izan zen; zale askok sakandarren alde egin zuten, eta beste askok Berriozarko Mariezkurrena II.aren alde. Hortaz, primerako sanfermin giroa zegoen Bomboneran.\nBikote oso sendoa osatu zuten sakandarrek: Zabaleta bikain atzeko koadroetan agintzen, eta Ezkurdia primeran, pilotari abiadura emanez eta arerioei min handia eginez, Mariezkurrenari bereziki. Aspekoek Baiko pilota enpresako bikoari ez zioten aukerarik txikiena eman ere eta, azkenean, 7 eta 22 gailendu ziren Joseba Ezkurdia eta Jose Zabaleta, sanferminetako lehen puntua lortuaz.\nGaltzaileek, Urrutikoetxeak eta Mariezkurrena II.ak, Altuna III.a eta Ladis Galarza izango dituzte aurkari bihar, asteazkenean. Eta irabazleek, Ezkurdiak eta Zabaletak, aurkari berberen kontra jokatuko dute ostiralean.\nGaur Irribarriak eta Martijak Olaizola II.a eta Albisu izango dituzte aurkari\nSanferminetako Binakako Torneoko A multzoko 2. jardunaldia hartuko du gaur Labritek (22:15). Igandean Bengoetxearen eta Imazen kontra 18 eta 22 galdu zuten Irribarriak eta Martijak, gaur Olaizola II.aren eta Albisuren kontra jokatuko dute. Finalerako sailkatzeko aukeraren bat izateko irabazi beharrean daude Aramakoa eta Etxeberrikoa, baina Olaizolak eta Albisuk ere puntua lortzeko asmoa dutenez, partida oso lehiatua espero da gaur Labriten.\nJaialdia zabaltzeko partidan, Joanes Bakaikoa etxarriarrak Urretabizkaia II.arekin osatuko du bikoa, Mendizabal III.aren eta Untoriaren kontra jokatzeko.


Covid-19a koronabirusa: positiboak Nafarroan, 2021eko abenduaren 14an\nKutsatze berriak 700era hurbildu dira Nafarroan baina egoerak hobera egin du apur bat ospitaleetan\nPublikatuta: 2021/12/14 10:29 (UTC+1) Azken eguneratzea: 2021/12/14 13:38 (UTC+1)\nZazpi pertsona gutxiago daude koronabirusagatik ospitaleratuta. Dena den, atzo, guztira, 695 pertsona kutsatu ziren, Foru Gobernuak emandako datuen arabera, eta duela astebete 415 kutsatu ziren.\nNafarroako Hospitalea. EFEren artxiboko irudia\nOsakidetzak 16.347 hitzordu eman ditu 4 orduan 9 eta 11 urte bitarteko umeak txertatzeko\nAdituen batzordeak txertoaren hirugarren dosia 40 urtetik gorakoei ematea aztertuko du\nCovid-19aren kasu positiboen kopuruak gora egin du berriro azken 24 orduotan Nafarroan, eta 700era hurbildu da. Dena dela, egoerak hobera egin du apur bat ospitaleetan; izan ere, atzo baino zazpi pertsona gutxiago daude ospitaleratuta, eta bat gutxiago ZIUetan.\nAtzo, guztira, 695 pertsona kutsatu ziren, Foru Gobernuak emandako datuen arabera, eta duela astebete 415 kutsatu ziren.\nIruñean, Txantrea eta II. Zabalgunean 29 eta 28 kasu atzeman dituzte, hurrenez hurren, eta 37 zenbatu dituzte Tuteran, 29na Sarrigurenen eta Tafallan, 22 Burlatan eta 19 Zangozan.\nOspitaleko egoerari dagokionez, zortzi pertsona ospitaleratu behar izan dituzte azken orduetan, bat ere ez zainketa intentsiboen unitateetan. Astearte honetako txostenaren arabera, une honetan 120 pertsona daude ospitaleratuta, 21 ZIUetan (atzo 127 zeuden ospitaleratuta eta 22 ZIUetan).\nTxertaketari dagokionez, atzo 6.149 dosi jarri zituzten Nafarroan, eta dagoeneko 532.654 pertsonak dute pauta osoa.


Home › Blog › TRANSPIRENAICA By COMPRESSPORT 6. eguna, Conangles-Parzan\n“BROUMMMMMM !!!!!” Hori izan da gaurko kapituluko soinu banda, trumoien hotsa. Bart gauen botatakoa entzun ondoren, Conangleseko aterpretxean gaua pasatu genuen 12 ibiltarietako batek ere ez genuen gris eta euritsu argitzen zegoen egun horretan ezer asko egiteko esperantzarik.Euriak ez ninduen gehiegi kezkatzen (zer esango du ba euskaldun batek?! ), bai ordea, ekaitzak goikaldeetan harrapatu, eta kontua itsusi jartzea. Azkenean, zortea probatzea erabaki nuen eta euria egiteari pixkat utzi zionean, goizeko 7:30etan, Benasqueko bailararako bideari ekin nion. Salenqueseko bailararako lehen igoera amaiezinaren ondoren, Estany de Cap de Llauset aldetik eta Collado de Ballibierna igotzen hasi aurretik, ezaguna nuen zerbait ikusi nuen. GR seinaleen artean, lasterketa bateko seinale zintak zeuden zintzilikaturik!!! Noski, ordu batzuk beranguago Aneto mendiguneari buelta emango zion lasterketako parte hartzaileek jarraituko zituzten seinaleak ziren haiek.\nBukaerarik gabeko pista guztian zehar jarraitu nituen, ia Benasquera iristean eskuinetara biratu nuen arte, Estos bailarara bidean. Estoseko aterpetxean egin nuen zerbait jateko eguneko geldialditxoa, eta Biados aterpetxerako bideari ekin nion, atzerapenik gabe, etengabeko trumoi mehatxuarekin. Chistau mendaterako igoera luzearen eta jaitsiera zoragarri baten ondoren, Biadosera iritsi nintzen; azken igoera baizik ez nuen falta, eta egina zegoen.\nD’Es Caballoseko igarobidera igotzean, behelaino pixkat sartu zen eta ekaitz txiki bik harrapatu ninduten. Helmuga gertu zegoenez, gogoekin ekin nion igoerari. Eguna pista bidezko beste jaitsiera nazkagarri batekin amaitu nuen, nire orkatilla eta belaunek ezin dute gehiago!!! Behin Parzanera iritsita eta nenkarren gosearekin, zuzenean afaltzera joan nintzen, dutxatu eta aldatu ere egin gabe. Asko sentitzen dut nire ondoan afaltzea tokatu zitzaien haiengatik…\n‹ TRANSPIRENAICA By COMPRESSPORT 5. eguna, Tavascan-Refugi de Conangles\nTRANSPIRENAICA by COMPRESSPORT 7. eguna, Parzan-Refugio Bujaruelo ›


Neguko ipuina - Ongi etorri Errefuxiatuak\ncristina2022-01-23T23:04:34+01:002022-urtarrila-23|Categories: Komunikatua|Tags: Atxuri|0 Comments\nBazen behin Bilboko auzo bat, non pertsona mota ezberdinak bizi ziren: gazteak eta nagusiak, haurrak eta agureak, Gaztelakoak, Euskadikoak, Afrikakoak eta munduko leku guztietako izenak zituztenak… elkarrekin bizi ziren armoniaz eta auzoa hobetzeko borrokatzen zuten.\nBorroka kausa bat hauxe izan zen: kirola egiteko lekua. Denbora luzez eskatu eta eskatu\nondoren, azkenean Udalak kiroldegi bat egin zuen, igerileku eta guzti; estalitako kantxak ere jarri zituen Udalak, balioanitzekoak. Kantxa horietan, auzoko eta Bilbo osoko jendearentzat irekiak, edozein momentuan, egunez zein gauez, egon ahal ziren gazteak saski baloiaz jolasten, umeak soka saltoka, edozein adinetakoak baloiari ostikadak ematen… kantxa horiek hainbatetarako balio zuten: elkar bizitzeko, ikasteko… eta aterpe izateko migrari batzuentzat, hor aurkitu baitzuten sabaia (hotza, baina sabaia), Bilboko euritik babesteko.\nHainbeste gazte migrari hor ikusita gauero, auzoko pertsona batzuek, ohi bezala, gazte horiei laguntzea erabaki zuten, eta beroa eman zieten. Baina ez mantarik lodienaren beroa, giza beroa baizik: haiei hurbildu, ezagutu, egoera hobetzeko lagundu…\nBaina, ipuin guztietan bezala, agertu ziren sorgina, otsoa, ogroa, amaorde gaiztoa… pertsona gutxi batzuek Udalara jo zuten kexaka. Eta Udalak, auzoan inoiz ez ikusitako arintasunez, kantxak hesiez ixtea erabaki zuen, eta kaiolak bihurtu zituen, zabaltzeko eta ixteko ordutegi zehatzez; horrela, inoiz ezin izango ziren erabili gauez, ezta hor migrariek lo egin ere.\nOrduan auzokideek amorruz erantzun zuten, eta manifestaldiak antolatu zituzten, beste\nauzoetako jendea ere deituta, denon artean ekintzak pentsatzen: kartelak prestatu, hiritar\nguztiei gertatutakoa jakinarazi, udaletxe aurrean bildu… zeren inork ez du kaiolarik nahi, baizik eta leku irekiak elkar bizitzeko, gozatzeko, jolasteko, denbora pasatzeko, elkarrekin ikasteko, gizaki bezala hazteko…\nKantxak ixten zituen aldi berean, Udalak aterpetxeak zabaldu zituen, baina behin-behinekoak, kalean dauden pertsonentzat, ez dutenek ez lo egiteko ez haien ondasun gutxi gordetzeko lekurik, irtenbide duina eman gabe. Esan ohi da “ate bat ixten denean leiho bat zabaltzen da”, baina aterpetxeak denboraldi murriztu batez zabaltzea ez da leiho bat, argi eta haize apurtxo bat pasatzen uzten duen zulotxo bat baizik…\nHonaino iritsi bazara seguru konturatu zara ez zaudela ipuin bat irakurtzen, errealitate triste\nbaten kronika baizik. Zoritxarrez, istorioak ez du amaitu, momentuz ez dago “eta hala bazan…”.\nBeraz, proposamen bat luzatu nahi dizut, irakurle maitea: egin bat Atxuriko auzokideekin eta istorioa zabaldu, eta egun batean, zuri eta irakurtzen duten guztiei esker, amaiera zoriontsua izango du, maitagarrien ipuinetan antzera.


28 zabor poltsa bildu dituzte Legazpiarrek auzolanean - Goierriko Hitza : Goierriko Hitza\nLegazpiko herritarrak zaborra biltzeko auzolanean // Alberto Bezunarteak utzia\nLegazpiko herritarrek erreka garbiketa egin dute auzolanean gaur goizean. Beste zenbait herrietan antzeko ekintzak antolatu izan dituzten arren, auzolanean erreka garbitzeko elkartu diren lehen aldia izan da gaurkoa Legazpin. Guztira 8 pertsona elkartu dira 10:30etan Laubiden, Maiatza tabernaren aurrean, eta hortik ekin diote gaurko garbiketari.\nGuztira bi ordu baino gehiago igaro dituzte bazterrak garbitzen. Lehenik eta behin Urtatza errekako 50 metro inguru garbitu dituzte, eta ondoren Legazpiko industrialdean 70-100 metroko tartean ere aritu dira zaborra jasotzen. Orotara, zaborrez betetako 60 litroko 28 poltsa jaso dituztela adierazi du bertan lanean ibili den Alberto Bezunartea legazpiarrak: «Denetik jaso dugu: gurpilak, su-itzalgailu bat, zartagi bat, indargetzaileak, pilak, eta batez ere plastiko asko».\nGaurko auzolanarekin batera, gaurko arratsaldean zehar Hegialden ikusgai egon den erakusketa bat ere antolatu dute, iaz errekan ateratatako argazkiekin eta zenbait kartelekin osatutakoa.


Arratia: Eguen Santua 2014 atxurra eta ogia\nEgunon Eguen Santu honetan barriz ere alkartu gara otoitzean. Agur bero bat Irrati honen bitartez gugaz bat egin dozuen guztioi. Guk be zuekaz bat egin gura dogu egun santu honetan.\nGogoan zaituegu etxean entzuten zagozeenak, batez ere gaixoak, ezinduak, egoitzetan zagozienak.\nEguen santua. Eguen apartekoa. Gurena. Jesusen agurra. Ahaztuko ez dan agurra. Jesusek jakin badaki bere azken orduak direla. Ez da leloa. Jakitun dago. Iges egin? Nonon gorde? Ez. Jesusek agur afari bat antolatzen dau bere lagun lagunekaz ospatzeko. Sakon sakonetik ospatu gura dau afari ha. Ondo hausnartu eta pentsatu ondoren.\nAzken Afariko oihartzunak oraindino gure bihotzetan, buruan bizirik dirau, bere soinua itxi deusku. Bazkari eder baten antzera, astiro gureganatu behar dogu. Gurea egin.\nEzaugarritzat, imajinatu daiguzan ogia eta aitzurra... Eguen Santuko ogia. Jesusek bedeinkatutako ogia. Jesus dogun ogia. Mahai askotan falta dan ogia.\nEta aitzurra. Gure beharraren ezaugarria. Beharra, lana, izerdia. Lur landua, ondua. Gu ere lur horren antzekoak gara. Gaur ere ereilea guregana dator bere hazia eskeintzera, ereitera. Zelako lurra aurkituko dau niregan, guregan, gure parrokian, Bizkaian?\n1.- Lurra landu, aitzurtu, atxurtu.\nBai, lehenengo gauza horixe litzateke. Lur horretatik Jainkoaren lanarentzat oztopo diren “harriak” atxurtu eta kendu. Bihotz barritu. Lur barritu.\nBihotza garbitzea, behar bada, lurra atxurtutea baino gatxagoa litzateke. Nire eta gure lur horretatik harriok kendu beharko gendukez: (abots bitara txandaka)\n-Zeu zara gure egia!\n-Otoitz eskasia, otoitzik ez egitea.\n-Zeu zara barri onaren zabaltzailea!\n-Egoismo eta norberekeriaren harriak kendu.\n-Zeu zara maitasuna!\n-Indiferentzia eta ez axolakeriaren harriak kendu.\n-Zeu zara harrera eta parkamena!\n-Alperkeria eta nagikeriaren harriak txikitu.\n-Zeu zara testigu zintzo eta leiala!\nGure Eleizeak ere baditu harri edo arrisku batzuk kentzeko beharra. Frantzisko Aita Santuak ere gure tentaldi batzuk gogorazten deuskuz Ebanjelioaren poza bere eskutitzean. Hona atxurtu behar ditugun beste harri batzuk (81-109):\n-Konpromisuak hartzeko bildurra ego ekintzakeria larregi.\n-Pesimismo antzua, beti eta beti txarra eta ezkorra gogoratu eta gogoratu azo.\n-Gure arteko eztabaidak eta gerrak, ezbardintasunak goratuz.\nEguen Santu hontan\nhartu dot atxurra,\nez daukat bildurra,\nhori dana behar dot\nMusika edo kanta…\n2. Hazia erein\nOrain bai. Gure lurra eta nire lurra garbitu doguz apurtxo bat. Orain jaso daigun hazia, ereileak guregan eta eleizean erein gura dauan Jaunaren Berbea.\nPozez, harreraz, errespetoz, jaso dagigun Berbaren hazia gure bihotzean. Markos ebanjelisteak hauxe dinosku:\nBedeinkatuak Jaunaren Berbea entzuten dabenak eta praktikan jartzen dabenak.\nEntzun. Jesusi entzun. Senideari entzun. Pobreari entzun.\nPraktikan jarri. Berba hutsetan ez geratu.\nFrantzisko Aita Santuak ere gogoratzen deusku bere eskutitzean (Ebanjelioaren poza, 3. kapitulua) ebanjelioa zabaltzea dala eleizearen eta kristauaren zeregina. Abadearen, erlijiosoaren, laikoaren beharra. Zelan zabaldu gureganatu ez dogun Berbea, ebanjelioa?\ngu lur apal landua,\nJaunaren Berba dogu\n3.- Ureztatu lurra\nZure berbea uragaz, ur biziagaz konparatzen dau Bibliak sarritan, Jauna.\nEguen Santu honetan, ordu santu honetan, zelako beharretan sartu gaituzun! Bai. Gure lurrak, gure bihotzak, nireak eta Eleizeak zure ur bizia behar dabe. Zu barik lur lehor, siku, antzuaren modukoak ginateke. Zure laguntasunaren ur barik, gugan jarri dozun haziak fruturik apenas emongo dau. Errezagoa da ortuari ura botatzea gure bihotza errukiz blai egitea baino: (abots bitara txandaka)\n-Jaten emon gose danari.\n-Edaten emon egarri danari.\n-Jantzi biluzik dagoena, eskubideak errespetatu pobreari.\n-Etxea emon etxe bakoari edo erroldatu paper bakoa.\n-Bisita egin gaixoari, zaharrari, ezinduari.\n-Bisita egin preso dagoenari.\n-Lur emon eta hiletan lagundu hildakoari.\n-Pozaren ogia tristeari.\n-Zintzotasunaren ura ilunpetan dagoenari.\nUra botatzea haziak frutua emon dagian ez da betebehar pertsonala bakarrik. Gizarteari eta ekonomiari ere eragin behar deutso. Gaur egungo ekonomia baztertzaileak hil egiten dauela dinosku Aita Santuak (Ebanjelioaren poza, 53).\nOrdu gozo honetan, zure misterioaren aurrean, zure laguntasuna disfrutatuz, ez doguz gure eliz ormatatik kanpo itxi gura baztertuak. Ez doguz gure bihotzaren errukiaren eraginetik urrun itxi gura pobretuak. Ez doguz gure salmo eta eliz-kantaten aipatu barik itxi bide ertzetan geratu direnak, gure kontsumoaren gizartearen abiadura jarraitu ezinik dagozenak. Samariako emakume baztertuak, justizia egarri direnak, bide ertzeko itsuak, isildu gura ditugun aieneak, gaixoak, hil zorian dagozanak.\nJaten emotea gose danari justizia eskatzea be bada. Egin gaizuz oihu hori entzuteko kapaz. Ereileak gugan ereindako haziak maitasunaren, justiziaren uraz, fruitu ugari emon dagian.\nmundu zuzen justo bat\nbizi barri iturri\ndabe zure ura.\n4.- Ogia banandu\n«Baneukan gogoa, sufridu aurretik pazko-afari hau zuekin egiteko. Hara zer dinotsuedan: ez dot gehiago Pazkorik ospatuko, hau Jainkoaren erreinuan bere betera heldu arte».\nEreile Aitaren hazia, lur landuan, maitasun eta errukiz eta justiziaz bustiak frutua emon eban.\nEta gariaren garauak ogi hau sortu eben.\nEta zeu zara ogi hori.\nEta ogi hori guri emon gurean ibili zinan.\nOgi hau dogu gure Eleizearen janaria, argia, indarra.\nOgi hau dogu gure energia eta bizia.\nAita Santuak dinoskun legez (Ebanjelioaren poza, 24), Jainkoaren lehentasuna onartzeko kapaz dana.\nHerrian, lurrean, gizartean sartzen dan legamiaren antzeko alkartea.\nGizon emakumeari bere ibilian laguntzen deutson Eleizea.\nGaria jagon eta bedar txarragaitik bakea galtzen ez dauan komunitatea.\nOspatzen eta jai egiten dakian alkartea. Aurrera pauso bakoitza eskertu eta jai egiten dauena.\nHona Jesus, nire bizitzaren uruna.\nGaraua urunduz egina.\nMaitasun eta ontasunezko,\nzintzotasun eta parkamenezko,\nkonpromiso eta justiziazko,\notoitz eta maitasunezko garauak\njo, eiho, birrindu eta urunduz egina.\nEz da erreza.\nDana bertan behera ixteko tentaldirik badaukat.\nBaina gero, ogiari begira,\nzuri egindako agintzaria, promesea gogoratzen dot:\nJesus, emoidazuz zure indarra eta ausardia,\nBatez ere indar barik nabilenean,\nZein bide aukeratu ez dakidanean.\nZure lagun izan gura dot.\nNire bizitzak eroan dagiala,\nZure bizitzaren antzera,\nOgi egin barriaren usain eta gusto ona.\nOgia zatitu eta banatzen dan moduan,\nnik ere zatitu eta banandu dagidala nire bizitza\npobreen, senideen, guztion alde.\nOrain, zugaz berba egin ostean,\nerrezagoa egiten jat zeregin hau.\nez dogu berandu,\ngu eiho ta landu,\ngu garau ale ahul\neta zuk gu zaindu:\nholan Zure antzera


WhatsApp-ek beta-n aukera ematen du kokapena denbora errealean taldeko txatetan partekatzeko | Androidea\nIa esan genezake WhatsApp-ek azkenean ez duen edukiera sartuko duela zure inspirazio iturria Telegram. Berri honek dagoeneko berez du kalitate bikaina, bigarrenak lehenengoaren bidea adierazteko balio izan baitu zure ekipoaren edukiera handia Erabiltzaileari funtzionalitate asko eskaintzen dizkion zenbait ezaugarri berri interesgarriak baino gehiago gehitzean.\nBadirudi WhatsApp-ek kokapena partekatzeko gaitasuna hobetzen duen ezaugarri berri bat gehitzen ari dela. Laster izango litzateke WhatsApp-ek gaitasuna gehituko liokeenean partekatu kokapena denbora errealean taldeko berriketan zehar. Ezaugarria WhatsApp beta bertsioan ari da probatzen bai Android eta bai iOS.\nGaur egun, erabiltzaileek kokapen bat bidal diezaiekete banakako kideei eta baita taldeko txatetara ere, soilik partekatuta badago ere kokapena denboran mezua bidali dela.\nEzaugarri berria Android (v 2.16.399) eta iOS (v 2.17.3.28) bertsioetan ikusi zen, lehenespenez desgaituta jarraitzen duen arren. Aktibatzeko, beta badaudeGoian eskuinean dagoen taldearen ezarpenen aukerara joan beharko duzu eta bertan "erakutsi nire lagunak" mezua ikus dezakezu eta zure nahien arabera aktiba edo desaktiba daiteke.\nWhatsApp erabiltzaileek ahal dute hautatu zenbat iraungo duen denbora errealean eguneratzea. Horrek esan nahi du minutu 1, 2 minutu, 5 minutu eta mugagabe alda daitekeela.\nEzaugarri interesgarria ohituta daudenentzat partekatu kokapena lagunekin edo familiarekin ostatu hartu edo jatera joaten direnean eta jatetxe hori ezezaguna da kasu honetan taldeko gehienentzat. Suposatzen da bi erabiltzaileen arteko txatetan ez lukeela denbora asko beharko, oso ondo etorriko baita.\nArtikuluaren bide osoa: Androidea » Android aplikazioak » WhatsApp-ek taldeko txatetan zuzeneko kokapena partekatzeko aukera eskaintzen du


Sukalde-gainekoak - IKEA\nIjeztutako sukalde-gainekoak Xafla lodizko sukalde-gainekoak Kuartzozko sukalde-gainekoak Sukalde-gainekoetarako azken apaindurak eta osagarriak Zeramikazko sukalde-gainekoak\nSukalde-gainekoak, gustu eta poltsiko guztiei egokituak\nEgunero probatzen ditugu aldez aurretik eta neurrira egindako sukalde-gaineko guztiak eguneroko erronkei –esaterako, likidoei, olioei, janariari eta urradurei– aurre egin diezaieketela eta denboran iraungo dutela ziurtatzeko. Hainbat estiloren artean aukera dezakezu: kuartzoa, akrilikoa, zur trinkoa eta gehiago.\nSTOCKARYD olioarekin, zurezko sukalde-gainekoak iraunkorrak, iragazgaitzak eta erakargarriak izango dira.\n16€/ 2.46 m\nNeurrira egindako sukalde-gainekoa1 m²x2.0 cm\nNeurrira egindako sukalde-gainekoa45.1-63.5x3.8 cm\nNeurrira egindako sukalde-gainekoa45.1-63.5x7.7 cm\nHorma errematatzeko moldura\nSukalde-gainekorako apaingarria63.5x1x1.8 cm\n9€/ 0.5 l\nErakusten: 18/ 18\nGutiziak sortuko dituzten sukalde-gainekoak\nIKEA taldeko sukalde-gainekoak sukaldeari azken ukitua ematen diote. Aukeratzen duzun sukalde-gainekoak eragin handia izango du sukalde osoaren diseinuan. Zein estilo nahi duzu? Zein material nahi duzu sukalde-gainekorako? Neurrira egindako sukalde-gainekoa behar duzu? Behar dituzun sukalde-gaineko guztiak IKEA taldean daude, tamaina, materiala, akabera, forma, etab. aukeratu dezazun. Jarraitu sukaldeko beste altzariak begiratzen beti amestu duzun sukalde hori sortzeko.\nSukalde-gainekoak preziorik onenean\nSukalde-gaineko solidoak, gogorrak, hauskaitzak, estetikoak eta oso iraunkorrak. Hau guztia eta askoz gehiago aurkituko duzu IKEA taldeko sukaldeen atalean. Industria-estiloko sukalde bat nahiago duzula pentsatu baduzu, bilatzen ari zaren sukalde-gainekoa daukagu. Ostera, akabera landatarra eta tradizional bat nahi baduzu, gustatuko zaizkizun sukalde-gainekoak ditugu ere. Gainera, urte askotarako erabili ahal izango dituzu. Jarraitu gure uhartedun sukaldeak begiratzen!


Martxoaren 8an, grebara!\nJoan den urteko irailean iragarri zuten. Euskal Herriko Mugimendu Feministak egin zuen deialdia 2019ko martxoaren 8rako: heteropatriarkatuak zapaltzen dituen subjektu guztiek (emakumeak, bollerak eta transak) egiteko 24 orduko greba, zaintza lanetan, lanpostuetan eta kontsumoan. Pentsiodunak eta ikasleak ahaztu gabe. Aurten, zaintzaren gatazka jarri nahi dute erdigunean. Hala, etxeko eta zaintza lanetan nahiz soldatapean edo dohainik dabiltzanekin aliantzak sortu eta indartu nahi dira, askotan ezkutuan geratzen diren lanak azaleratzeaz batera. Bizitza sostengatzeko ardura kolektiboa aldarrikatzen du mugimendu feministak; beste gizarte itun bat, finean. Iaz bezala, greban parte hartzeko hainbat modu proposatu dira, baina kontsumo greba deituta, eguneroko normaltasuna ere aztoratu nahi da, hiriak, herriak eta auzoak geldiaraziz. Iazko martxoaren 8a ez zen egun bateko aparra izan. Haren oihartzuna denborarekin isildu egingo zela uste izan zutenak oker zebiltzan. Aurtengo martxoaren 8a izango da horren erakusle.\nSei pertsona hil ziren Mediterraneoan, egunero, 2018an\nEuropara iritsi nahian zetozen 2.275 pertsona hil edo desagertu ziren iaz Mediterraneo itsasoan. Hots, batez beste, sei hildako edo desagertu egunean. Hala jakinarazi du ACNUR Nazio Batuen Errefuxiatu Agentziak, Itsasaldi etsiak izeneko txostenean. Iazko datuak 2017koekin alderatuta, heriotza kopurua murriztu egin da: 2018an 2.275 hildako zenbatu zituzten; eta 2017an, 3.139. Hori bai, Mediterraneoa zeharkatzen saiatu zirenen kopurua ere txikiagoa izan zen iaz. Hala, 2018an 139.300 lagun izan ziren; eta 2017an, 172.324. Bestelako datuak ere jaso ditu txostenak. Esaterako, migratzaileek denbora gehiago pasatzen dutela itsasoan, ezaguna den egoera tamalgarrian: ontzi kaskarretan jendez gainezka, askotan urik eta janaririk gabe. Horiek horrela, migrazioaren aferari dagokionez, Europak erakutsi duen akordiorik eza salatu du ACNUR-ek, erreskate lanetan atzerapenak eragiten dituelako. Horregatik, eskualdeko herrialdeei eskatu die premiazko neurriak hartzeko: erreskate lanetarako gaitasuna handitzea, migratzaileak porturatzeko leku gehiago egokitzea, harrera herrietan migratzaileei babes handiagoa ematea edota giza trafikatzaileen kontrako neurriak gogortzea, besteren artean.\nHiru milioi euroko zorra ordainaraziko diote ‘Gara’-ri, ‘Egin’ auziagatik\nGara egunkariak milioi erdi euro ordaindu beharko dio Gizarte Segurantzari sei hilean behin, datozen hiru urteotan, Egin egunkariaren zorra kitatzeko. 1998ko uztailean, Espainiako Auzitegi Nazionalak Egin egunkaria eta irratia itxiarazi zituen, ETArekin lotura zutelakoan. Handik sei hilera, 1999ko urtarrilean, sortu zen Gara, Eginek utzitako hutsunea betetzeko. Baltasar Garzon epaileak, baina, Eginek zuen 4,7 milioiko zorra Gararen gain utzi zuen, enpresen arteko jarraitutasun ideologikoa argudiatuta. Ordutik, zor horrek erabat baldintzatu eta oztopatu du Gararen jarduna. 2009an, Espainiako Auzitegi Gorenak ebatzi zuen Eginen itxiera baliogabea izan zela. Halere, zorra kitatzeko ardura ez zioten kendu Garari. Orain, Gizarte Segurantzarekin akordioa lortu du Garak, eta hiru urtean ordaindu beharko ditu hiru milioi euro. Horrek are gehiago zaildu du Gararen egoera, baina aurrera jarraitzeko asmo sendoa agertu dute egunkariaren arduradunek. Garak egoera salatu du, erabaki politikoen ondorioa dela nabarmenduta. Era berean, adierazpen eta prentsa askatasunaren aurkako eraso honen aurrean, babesa eskatu du, egunkaria egoera latzean baitago. Hala, 10.000 harpidedun lortzeko kanpaina ipini du abian, bestela oso zaila izango zaiolako hain epe estuan dirutza hori ordaintzea.\nRealak berriz egokitu du bere ereserkia\n2018aren hondarrean, taldearen ereserkia moldatu zuen Realak, pluralagoa eta inklusiboagoa izan zedin. Horretarako, 432. AIZU!n jaso genuenez, ereserkiaren hitzetan zenbait aldaketa egin zituen talde txuri-urdinak: “Aurrera mutilak!” eta “Aupa mutilak!” esaldien ordez, “Aurrera Reala!” eta “Aupa Reala!” ezarri zituen. Era berean, hitzak doinura egokitzeko, Ricardo Sabadiek 1970ean sorturiko doinua ere zertxobait moteldu zuen. Aldaketak harrera ona izan zuen. Bai, behintzat, hitzei dagokienez. Doinu motelagoak, ordea, kexak eragin zituen, abesteko zailagoa zelakoan. Hori dela eta, ereserkia berriro moldatu du Realak: hitzak bere horretan utzi, eta doinu azkarragoa ipini diote. Hala, jatorrizkoaren antz handiagoa du azken bertsioak, nahiz eta ez izan berdina. Doinu egokitu berria duen ereserkia otsailaren 2an abestu zuten lehenengoz zaleek, Realak Anoetan Athleticen kontra jokatu zuen derbian. Emaitza ikusita (Reala gailendu zen), azken bertsioaren estreinaldiak oroitzapen gozoa utziko zien...\nKulunkatuta, lo hobea\nSehaskan, kulunkan. Haur txikiak halaxe lokarrarazi ohi dira eskuarki. Bada, helduentzat ere onuragarria izan daiteke: Genevako Unibertsitateak (Suitza) egindako ikerketa baten arabera, loak kulunka leunean hartzeak nabarmen hobetzen du helduen loaldia; zehazki, lo sakonagoa eragiten du. Hiru egunez, hemezortzi boluntarioren loa aztertu zuten ikertzaileek. Lehenengoan, kulunkarik gabe hartu zuten lo boluntarioek. Bigarrenean, kulunka suabea eragiten zuen ohe berezi batean, Azkenik, hirugarrenean, kulunkarik gabe. Emaitzetan egiaztatu zutenez, bigarren gauean azkarrago hartu zuten lo boluntarioek, lo sakoneko tartea luzeagoa izan zuten, eta gauean gutxiagotan esnatu ziren. Gainera, boluntarioen memorian ere eragina zuela ikusi zuten. Izan ere, lotara joan aurretik, gauero zenbait hitz memorizatu behar izan zituzten boluntarioek, eta, bigarren gauaren ostean, bezperan ikasitakoak hobeto gogoratu zituzten beste bi gauetan baino. Ikertzaileen ustez, gizakion sistema bestibularra estimulatzen dute mugimendu erritmikoek, hots, orekari eta espazio orientazioari eragiten dien sistema. Hori bai, kulunkak arina eta lasaia izan behar du, ez zorabiatzeko modukoa. Helduentzako sehaskak egiten hasi beharko?


Udan ere mingaina astintzeko prest! : egizu.eus\nPosted by garazi on Asteartea, ekaina 12, 2012 · 4 Comments Udako berbalaguna martxan\nFiled under agenda, berbalagunok, egizu · Tagged with berbalaguna, mintzapraktika udan, udako berbalaguna\n4 Responses to “Udan ere mingaina astintzeko prest!”\nRakel(e)k dio:\t10:35 pm ekaina 12, 2012\tKaixo berbalagunak, Nahi nuke udako berbalagunetan parte hartzea. Posible baldin bada nahiago dut goizez geratzea, ze arratsaldez lan egiten dut.\ngarazi(e)k dio:\t9:40 am ekaina 13, 2012\tEderto, Rakel! Ordutegi edota egun proposamenik izatekotan esan, ados?\nEduardo(e)k dio:\t1:50 pm ekaina 28, 2012\tKaixo, badago Plentzian talde bat antolatzeko aukerarik?\ngarazi(e)k dio:\t10:25 am ekaina 29, 2012\tKaixo:


Junie B. Jones, ikasgelako kapitain - Varios Autores -5% en libros | FNAC\nOlinpiaden eguna da Junie B.-ren eskolan. A taldekoak eta B taldekoak elkarren aurka lehiatuko dira. Eta Junie B. da taldeko kapitaina! Baina arazo txiki bat dago… Eginahalak egin arren, Junie B.-ren taldekoek ez dute lortzen proba bakar bat ere irabaztea! B taldekoak egurra ematen ari zaizkie. Lortuko al du Junie B.-k taldea salbatzea? Edo inork espero ez duen superheroi bat agertuko da? Eta hark salbatuko du taldea?\nSINOPSIS Junie B. Jones, ikasgelako kapitain\nDetallesJunie B. Jones, ikasgelako kapitain\nOpinión Clientes Junie B. Jones, ikasgelako kapitain\n9 nuevos a partir de 24,69€


kritiken hemeroteka » Matrioxka asaldagarriak\n« Martin kontalari | Ahuldadearen indarra »\nMatrioxka asaldagarriak Hasier Rekondo / Berria, 2013-10-27\nGosea, bakardadea eta sumina dira, narraziootako pertsonaia baten hitzetan, literaturaren hiru zutabe behinenak. Uxue Alberdik (Elgoibar, 1984) narratzeko gose-grina sumindua eta trebezia naturala erakusten ditu Euli-giro (Susa, 2013) bere hirugarren ipuin liburuan. Klase ertainaren errealitate asfixiagarritik askatu ezinik gabiltzan honetan, narrazio labur epatanteak sortuz, errealismoa, surrealismoa zein errealismo magikoa konplexurik gabe uztartzeko gai dela erakusten digu Alberdik. Kameleoiaren antzera alkimizatzen ditu edukiak eta koktelera erakargarria eskaintzen digu: edozein unetan eztanda egiteko prest dauden “matriuska narratibo asaldagarriak”, sexuaren alderik perbertsoena taburik gabe jorratzeko joera tematia, xehetasun estetikoak, metafora boteretsuak eta egoerarik kafkiarrenetan sarkasmoa tentuz erabiltzeko maisutasuna.\n“Txakurra bere gonbitoarekin lotzen duen enbarazua da ohitura” dio Beckettek Prousten lana hizpide duelarik. Uxue Alberdiren prosa ez da batere proustiarra, estilo zuzen eta arin baten jabe baita, baina bere pertsonaiak bat datoz txakur horrekin. Narrazioaren abiapuntua den mugaren bat dute pertsonaiok, ohitura etsigarriak are lazgarriagoa bihurtzen duena, ezintasun fisiko edo psikologiko baten jabe dira: haur bat etsituta izan nahi duen baserri misteriotsuan lekutzen den bikotea, familia zapaltzailearen arnasa jasaterik ez duen emakume haurduna, bikote adinduarekin elkarrekin suizidatzeko erabakia hartu duen idazle afizionatua, besorik gabe geratu den biolontxelo-jole ospetsua, alabaren aurrean txakur basati bihurtzen ari den ama… Narratzaile gisa lortu heldutasunak berezko estiloaz haraindi zerbait gehiago dagoela sumarazten digu hirugarren entrega honetan; elipsi finak, estiloaren freskotasunak eta narrazio ildoetan lubaki gisara erabilitako digresioen erritmoak erabat menderatzen dituela erakutsiz. Narraziorik ahulena, goiz batean bere bulegoko lankideek ezagutzen ez duten abokatuarena litzateke, Kafkaren metamorfosian oinarrituta, nonbait; ez du mantentzen gainerakoek eskaintzen duten tentsioa eta erabat aurreikus daiteke, liburuaren kalitatearen kaltetan sartu den narrazioa dela esango nuke.\nKasualitateak kausalitate bihurtzen dira, nonbait, literaturan zein bizitzan. Hortaz, ez da kausalitatea izango Alberdik omenalditxoa eskaini izana Alice Munrori (eta are kausalitateago izan liteke liburua argitaratu eta gutxira idazle kanadarrak Nobel Saria lortzea). Hortaz, ez da kausalitatea izango Munrori saria eman ziotenean komunikabideetan “Kanadako Txejov” ezizenaz izendatzea eta sare sozialetan galdera hau agertu izana : “Vargas Llosari eman ziotenean zergatik ez zioten ‘Peruko Pardo Bazan’ deitu?”. Eta ez da kausalitatea izango gure literaturan nolabaiteko misoginia hedatu izana azkenaldi honetan, emakumeen begirada berriak gutxiagotu nahian edo. Hortaz, ez da kasualitatea izango Alberdiren emakumearen begiradak kaleidoskopio baten gisara argiztatzea gizon zein emakume etsituen ahotsak. Eta begirada horrek narratzaile oso intuitibo baten forma hartzen du.\nKausalitatez ere, istoriootako zenbait protagonista idazle-afizionatuak dira. Distopia literarioak izeneko kontakizunean, Chestertonen kutsua antzeman izan diot, editore “porno-masokista” batek ideiak eskatzen dizkie indarrez idazle nerabeei : “Idatzi mundua zuen gorputz biluziei begira balego bezala. Zeren beldur zarete?” egiten die oihu. Ez gaude Rilkek poeta gazteari idatzitako gutunaren aurrean. Alberdik argiro erakusten du, euli-giroak ez diola enbarazurik egiten narrazioaren tramoia eraikitzean, ez dela ezeren beldur ohituraren gonbitoari aurre egiteko, matrioxka narratiboz jositako liburu eder hau lekuko.


28/08/2017 10:53 0 comments\nNøgen izena danieratik hartua badute ere ("biluzik" esan nahi omen du) donostiarrak dira Lys EP laburrarekin bere burua aurkeztu duten taldeko kideak. Euskarazko eta ingelesezko hitzak tartekatuz abestutako kantuek uda luzatzeko aitzakia ematen dute, baina, dagoeneko, nostalgia kutsu apur dat dakarte beren melodiek. Azken hamarkadan boladan izan den indie-folk alaia dakar donostiar boskoteak eta ez litzateke harritzekoa beren kanturen batek udako (amaierako) festetako soinu bandarekin...\n04/08/2017 18:18 0 comments\n01/08/2017 15:55 0 comments\n2001. urtean sortu zen Toil izeneko proiektua, eta ordutik taldekide aldaketa asko bizi izan baditu ere, abeslari berriaren sarrerarekin hartu du taldeak Liot izena, garai berri bati ateak zabalduz. Hardcore doinuz aritu ohi den taldearen izenaren aldaketa kantu aurrerapen batekin iragarri dute, bideoaz lagunduta. Abenduan "errepidean" izango direla dio bideoak amaieran, eta pentsatzekoa da disko berri bat ere ekarriko duela errepidera itzultze horrek.


Zereginen Ikaskuntzarako Gela - egibide.org\nUdako Campusak 2018\nDerrigorrezko Bigarren Hezkuntza (DBH), Batxilergo eta Lanbide Heziketako 13 familia ezberdin emateaz gain, Oinarrizko Lanbide Heziketa, Zereginen Ikaskuntza Gela eta Enplegurako Prestakuntzarako ikastaroak ere eskaintzen ditugu.\nHome » Hezkuntza Eskaintza » Zereginen Ikaskuntzarako Gela\nHezkuntza-premia bereziak dituzten eta Irakaskuntza Ertainetako eskolatze arruntean sartzeko baldintzak betetzen ez dituzten 16 eta 21 urte bitarteko pertsonei zuzenduta dago. Gela honek helburu bezala du bere lan prestaketa eta bizitza heldurako sustatzea.\nHezkuntza-baliabide honek ezgaitasunarekin lotutako hezkuntza-premia bereziak dituzten nerabeen gaitzea eta prestaketa lortu nahi du, personal, giza eta lan arloan konpetenteago eta eraginkorragoak izateko.\nBerritzegunek bideratutako ikasleak.\nZer ikasten da?\nAutonomia pertsonalaren eremua.\nGiza-trebetasunen eta gizarteratze eremua.\nLan orientabiderako eremua.\nNon egingo duzu lan?\nEnpresa publiko edo pribatuetan, enpleguko gune berezietan zein babesturiko enplegu gunetan (babestutako enplegura sartzeko elbarritasun txikieneko % 33ko egiaztapena izatea beharrezkoa da).\nLanerako prestakuntzako lantegietan.\nZer ikasi dezakedan gero?\nZereginen irakaskuntzarako bigarren zikloa.\neraikin eta industri eta zuzkidura-instalazioetako oinarrizko mantenua\nLehenengo zikloko oinarrrizko ikasketak ondo ezarrita dituzten eta ikasketa espezifikoko multzo batean sakontze handia egiteko prest eta lan profil batera lotuta dauden gazteei zuzenduta dago.\nZiklo hau amaitzeko adin gorena 21 urtekoa da.\nOnarrizko heziketa eremua: Autonomia pertsonala eta komunikazioko eremua.\nLanbide-Ikasketa espezifikoko eremua:\nHornikuntzetako oinarrizko mantenuak eta eraikinak.\nEskuzko muntaketa industrialak.\nBiltegi industrialeko logistikarako laguntza.\nEraikin eta zuzkidura-instalazioetako garbiketa zerbitzua.\nTeknologia berriak eta informatika.\nNon egingo dut lana?\nEnpresa publiko edo pribatuetan, enpleguko gune berezietan eta babesturiko enplegu gunetan (*).\nLanak eta lanpostu nabarienak hauek dira:\nEraikinetako oinarrizko mantenuko langilea.\nIndustria mihiztatzeko eta muntaketako langilea.\nZerbitzu orokorreko laguntzailea.\n(*) Babestutako enplegura sartzeko elbarritasun txikieneko % 33ko egiaztapena izatea beharrezkoa da .\nKLIK EGIN HEMEN, INFORMAZIO GEHIAGO


De Rerum Natura: 2009\nnork idatzia: ZaldiEroa a 8:08 3 comentaris:\nHitz gakoak BERRIA, bertsoak, egunkaria, justizia, serio demonio\nLizarratik Iruñera. Bizikletak estellesan sartu genituen (12 euro ordaindu genituen bi bizikletengatik, eserlekua 3 eurotan dago), eta, hala eta guztiz ere txoferrak "mmm....uste dut ez dagoela tokirik bizikletendako" esan zuen. Atea irekitzeko esan genion eta hara!! Hartzak "lekua"!! hemen gure bi bizikletak ageri dira eta espazioaren %70a bete gabe.\nnork idatzia: ZaldiEroa a 2:49 4 comentaris:\nHitz gakoak bidaiak, bizifobia\nBasagoitik Euskal Herriko mapa guzurra politikoa eta geografikoa dela esan omen du eta ETBtik kanpo uztea ona dela. Gezurrekiko sentsibilitateak hainbat daude. Nirea ez da Basagoitirena bezain fina, nik guzur handiak besterik ez ditut ikusten ahal. Euskal Herriko mapa etzait guzurra iruditzen, kasu, oso guzur sotila baita.\nBaina irudi hau bai GUZURRA IRUDITZEN JATA!! eta ETBn egunero-egunero sei bider edo jartzen dute dolar/euroaren kanbioa zertan den azaltzeko.\nBada.....hasteko Euro/euro....jartzen dute eta ez dolar/euro (EEBBtako banderari lotua: EURO!), eta euroaren bandera Britania Handikoa jartzen dute, kar kar kar, han libera daukate eta ez euroa!!.\nLopez, Basagoiti: politikoki eta administratiboki oker dauden irudiak aldatzeko ordua da!! zuzendu dezatela behingoz!\nnork idatzia: ZaldiEroa a 2:02 4 comentaris:\nnork idatzia: ZaldiEroa a 0:04 2 comentaris:\nHitz gakoak BERRIA, euskadi 3000, serio demonio\nUPN/PSOE kultura: Del Baluarteko Plaza\nNafarroako bi alderdi hauek behin baino gehiagoetan esan dute: ez daudela elebitasunaren alde. Hitz gogorrak iruditzen zaizkit baina egia esan eufemismo bat dira. Egia berdaderoa euskararen kontra daudela da. Erabat (bueno ez beti: Folklorearen mailan gelditzen den bitartean onartzen dute).\nEuskara gutxietsi eta desagertarazteko politika bat aurrera daramate. Eta hauxe da adibide bat. Kaleen izenak "elebiz".\nnork idatzia: ZaldiEroa a 3:34 1 comentari:\nHitz gakoak elebitasuna, erasoak, euskara, nafarroa, PSN, UPN\n50 urte. Logotipoa\nnork idatzia: ZaldiEroa a 3:32 Cap comentari:\nHitz gakoak artea, BERRIA, ETA, serio demonio\nSteve Bellen artikulua\nZerutik eroria bezala ni nire zintei buruz kezkatua nenbilenean (noraino ausartu? non muga jarri? merezi du ausartzeak?) Gales-en The Guardian erosi eta nik miresten dudan komikiegileak artikulu bat idatzia zuen gai hauetaz. Hemen aurkituko duzue. Euskarazko itzulpena bidean da.\nnork idatzia: ZaldiEroa a 2:26 Cap comentari:\nHitz gakoak BERRIA, steve bell\nInterneteko zerbitzu bat ezagutu nuen lehengoan SUSTATUren bidez.Funtsean zure letrarekin tipografia berri bat sortzeko aukera ematen zizuten (10 euro ordainduta). Nire lanerako baliagarria delakoan zaldieroatipoa sortu nuen. Norbaitek erabili nahi badu hementxe du eskura. Ez dago oso ongi garatua baina graziosoa suertatzen da teklatuan pikatu eta zure letrarekin pantailan idaztea, eta zinten zuzenketak egiteko oso ongi dago.\nnork idatzia: ZaldiEroa a 2:01 4 comentaris:\nHitz gakoak tipografia\nnork idatzia: ZaldiEroa a 1:06 Cap comentari:\nHitz gakoak BERRIA, serio demonio\nAntes que tribal persons somos citizens\nAizu! aldizkarian argitaratu nuen. "Etorkizun posible bat" idatzi nuen, baina etorkizuna gaur da.\nnork idatzia: ZaldiEroa a 1:02 Cap comentari:\nHitz gakoak aizu aldizkaria\nFutbola, futbola, futbola. A! eta Benedikto ere aipatzen zuten teleberrin. Beraz hibrido bat sortzea otu zitzaigun.\nnork idatzia: ZaldiEroa a 4:01 Cap comentari:\nHitz gakoak benedikto, BERRIA, futbola, serio demonio\nMedikua euskalduna dut, eta zaharra. Berak ez du "Neumonia" hitza erabiltzen, berak beti erabili du "Pulmonia". Esan behar da fonendoarekin entzun eta kokatu zuela pulmonia, gero plakan ikusi genuen, baietz, arrazoia zuela.\nnork idatzia: ZaldiEroa a 9:21 3 comentaris:\nHitz gakoak bizitza\nnork idatzia: ZaldiEroa a 8:13 2 comentaris:\nHitz gakoak basagoiti, BERRIA, Napoleon Lopez, serio demonio\nnork idatzia: ZaldiEroa a 5:27 1 comentari:\nHitz gakoak barcina, nafarroa, serio demonio\nBloga berreskuratu nahiean SERIO DEMONIO marrazkiak bertara igotzea otu zait. Horrela behintzat astean behin marrazki bat jarriko dut sarean. Juan Kruz Lakastaren testua ordea...onlineki ez da inon argitaratzen.\n(onlineki: modu onlinekoan paratua)\nPoltron (a love story). Asko gustatzen zaidan pertsonaia da hau. Grafikoki puzkerrak botatzen dituela ematen du eta, kar kar kar, horrek grazia egiten dit!!\nAste honetan dexente ibili nahiz STEVE BELLen marrazkiak ikusten eta nik uste dut bere "izpiritua" agertzen dela Poltron pertsonaia honen zintetan. Edo zehatzago nahi baduzue: KOPIATU DUDALA.\nnork idatzia: ZaldiEroa a 3:05 1 comentari:\nHitz gakoak BERRIA, poltron, serio demonio, steve bell


Astrologia gezurra da baina | Iritzia | Berria\nAstrologia gezurra da baina\nVirginie Despentesek elkarrizketa batean aipatu zuen horoskopoagatik jendea sailkatzea, gizon/emakume eta zahar/pobre kontzeptuen arabera egitea baino finagoa iruditzen zitzaiola. Hamabi urte zituenetik egunero irakurtzen omen du horoskopoa. Ez dio funtzionatzen etorkizuna asmatzeko, baina horrek ez du axola handirik jendea sailkatzeko balio diolako. Eta balio hori ulertu dezaket. Zergatik ez.\nTeorian denak gaude pertsonak sailkatzearen kontra eta teorian inork ez du sailkatua izan nahi izaten. Sailkatua izatea onartzekotan, inoiz ez da jarri diguten etiketapean. Errebelatu egiten gara, jarri gaituzten apaletik jaitsi nahi dugu. Ez gaude eroso; ñabardurak, ezerk baino gehiago definitzen gaituzten «bainak», sartu nahi ditugu. Baina egia dena zera da, guk geuk jendea sailkatu egiten dugula eta gehiago esango nuke, jendea eta geure burua sailkatu behar izaten dugula egiten dutena zergatik egiten duten eta dugun, emaitza kaxkarrekin bada ere, ulertzen saiatzeko. Horretarako zodiakora jotzea aldebreskeria bat dela ez dago ukatzerik, baina benetan halakoak dira batzuetan portaerak, aldrebesak, nerabe aldizkarietako nortasun testen emaitzak bezain zentzugabe eta, gure espanturako, unibertsalak.\nUnibertsaltasun hori jasotzen saiatu zen Rosa Lyster kazetaria zoritxarrez gehiago eguneratuko ez den The Hairpin aldizkari digitalean argitaratu zen «Astrologia gezurra da baina...» hamabi artikuluko sorta dibertigarrian (oraindik online dago irakurri nahi baduzu). Aitortzen dut «astrologia gezurra da baina tauroek aldaketa gorroto dute» irakurtzean hartzen ari nintzen tea sudurretik sartu zitzaidala eta nire barrea apur bat urduritu egin zela pentsatzen jarri eta bai, naizen tauro honek aldaketak gorroto dituela bere ordenagailuaren pantailari onartu behar izan zionean.\nArtikulu interesgarria idatzi zuen Julie Beckek The Atlantic-en zodiakoarengatik gaur egun dagoen interes berritu honen inguruan. Millenial kulturan bere lekua berreskuratzen ari da, batzuetan erabilera ironiko posmoderno batetik, bestetan adimen artifizialak guztia aurreikusteko duen sistemaren alternatiba irrazional gisa. Teknoptimismoaren optimismoa, edozein optimismo motarekin gertatzen den bezala, beste optimismo batekin garaitu behar delako.\nAstrologiak funtzionamendu logiko bat du (zeinuen banaketa, planeten alineazioa) baina hortik garena eta gertatuko zaiguna azaltzen hasten denean eta arrazionala «narrazional» eta fikziozko bihurtzen duenean hartzen du indarra.\nEz gaitezen gehiegi kezkatu ere: indar efimeroa da. Ikerketen arabera, irakurle asko izan arren, ez du ia inork horoskopoan sinesten eta ez du inork bere jokabidea irakurritakoaren arabera aldatzen. Zentzu honetan, homeopatiazale edo wifi uhinen beldur direnek baino sen hobea erakusten dute horoskopo irakurleek. Bestelakoa dirudi ondo idatzitako horoskopoek egiten duten bat-bateko ekarpen sasi-literarioa: ezezagun batek segurtasun eta zirrara falta duen ni bati guraso baten ardurarekin edo niri ezinezkoa zaidan optimismoarekin zuzentzeko gaitasunak liluratu egiten nau. Unibertsala dena (maitasuna, lan aukerak, eztarriko mina) pertsonala egiten du. Ni hori bi dataren artean jaiotakoak hartzen dituen ni jendetsu samar bat dela ahatzarazi.\nHoroskopoaren aurreikuspenak utzitako optimismoa eguneroko beste berri apokaliptikoak irakurtzen jarraitu edo orokorrean, gure bizitzekin jarraitzen dugunean, galdu da.\n2009 amaieran atera zuen BERRIAk bere azkeneko horoskopoa. Zera zioen nire zeinuan: «Pentsatu duzu urte berrirako desioren bat? Benetan eskatuz gero, datorren urtean bete egingo da». Ez dut uste ezer eskatu nuenik, ezer bete zenik. Tauro bat naiz eta egia da, ez zaizkit aldaketak gustatzen.


Eibarko aniztasuna jasotzen eta ezagutarazten duen proiektua aurkeztu dute - etakitto.eus\nEibarko aniztasuna jasotzen eta ezagutarazten duen proiektua aurkeztu dute\n‘Eibarren aniztasuna irakasgai’ proiektua burutu du Badihardugu Euskara Elkarteak, Eibarren Akebai herri plataformaren eta Eibarko Udalaren laguntzarekin. Herriko ikastetxeetako aniztasuna jasotzea eta ezagutaraztea du helburu egitasmo honek eta, horretarako, atzerritako hizkuntzak dakizkiten 10 ikasle eta jatorri ezberdinetako 10 guraso elkarrizketatu dituzte. Hala, hainbat hizkuntza eta kultura ezagutzeaz gain, euskarak integrazio hizkuntza gisa duen balioa ere nabarmenduko da.\nIkasleekin eta gurasoekin izandako elkarrizketak bideoan grabatu ditu Badiharduguk eta ‘101 ele’ proiektuaren webgunean daude ikusgai. Gainera, ikasketa materialak prestatu dituzte gaia ikastetxeetan landu ahal izateko eta ‘Ahotsak ikasgelan’ egitasmoaren webgunean daude eskuragai.\n#Akebai#aniztasuna#Eibarren Akebai#hizkuntzak101 elebadiharduguEibarren aniztasuna irakasgaieleaniztasunaEuskara\n« 5 positibo berri atzeman dituzte Eibarren eta orain ez da intzidentzia-tasa altuena duen herria Nazioarteko Itsaspeko Zinema Zikloa eta argazki erakusketa aurkeztu dituzte Klub Deportiboan »


Irekia Eusko Jaurlaritza - Gobierno Vasco :: Eusko Jaurlaritzak Barne Ministerioarekin lankidetzarako hitzarmen bat sinatu du Euskal Herri Administrazioan Gizartearen Mesederako Lan (GML) zigorrak benetan betetzeko\nEusko Jaurlaritzak Barne Ministerioarekin…\nMercedes Gallizo e Idoia Mendia, durante la firma del convenio. Iturria: Irekia\nEusko Jaurlaritzako Justizia eta Herri Administrazioko sailburuak, Idoia Mendiak, alegia, gaur Madrilen Barne Ministerioarekin lankidetzarako hitzarmen bat sinatu du Euskal Herri Administrazioan Gizartearen Mesederako Lan (GML) zigorrak benetan betetzeko.\nHitzarmenaren helburua da Barne Ministerioa, Espetxeetako Idazkaritza Nagusiaren bitartez, eta Eusko Jaurlaritzako Justizia eta Herri Administrazio Sailaren arteko lankidetzako modua ezartzea. Eusko Jaurlaritzak hartu du konpromisoa gizartearen mesederako lan zigorrak dituztenei plazak emateko.\nGaur egun, Espetxeetako datuen arabera, EAEn 1.473 plaza dago (324 Araban, 1.051 Bizkaian eta 98 Gipuzkoan). Eskaintza hori nahikoa ez dela espetxe-zigorren ordezko neurrien alde dagoen eskariari aurre egiteko.Eskari hori, gero eta handiagoa da.\nKomunitatearen Mesederako Lanak dira, izenak berak adierazten duen bezala, LANAK, neurri honen menpean dauden pertsonek burutu behar dituzten jarduerak, zereginak edo eginkizunak, ondoren adierazten diren ezaugarriak dituztenak, hain zuzen:\n- Lan jarduera konstruktiboa, onuragarria eta baliagarria izan behar da.\n- Osagarrizko jarduera bat da, ordainduta ez dagoena, eta ez ditu inoiz lanpostuak ordezkatzen ezta lan-merkatuan lehiatu ere.\n- Neurri hori betetzen ari denaren lan-betebeharrekin batera egin behar dira.\n- Eginbehar positiboa da, iraupen jakineko lan bat.\nNeurri horren menpe dagoenak laneko ordu/egun zehatzak sartzen ditu eta jaso eta onartu egin behar da, herri onurarako duen helburua zehatz-mehatz bete dezan.\nMESEDERAKO dira, arau-hauste penal baten ondorioz sortutako kalteak konpontzea helburu duen neurri batez ari garelako. Neurri honen bidez zehatzen ari diren arau-hausteak dira, gehienak, arau-hauste arinak, sarri asko bide-segurtasunarekin zerikusia dutenak, eta, beraz, arau-hauslearen profila pertsona arrunta eta gizarteratu batena da.\nGizartean betetzeko neurriak dira, KOMUNITATEAN eta komunitatearentzat. Komunitatea da pertsona horiek betetzen dituzten zereginen hartzaile eta onuradun zuzena. Eginkizun hori betetzeko, komunitatearen ordezkariak izan daitezke bai herri erakundeak (Administrazio zentrala, autonomiakoa edo toki-erakundeak) bai lan horiek bete behar dituzten pertsonak beraien erakundean hartzen dituzten elkarteak.\nBeste zehapen penalen aurrean (esaterako, isunak), Komunitatearen Mesederako Lanak berdintasunezko neurri bat dira, izan ere, ez dira pertsonen ahalmen ekonomikoaren araberakoak; askatasunean betetzen dira, zigortuaren familia , lan eta gizarte bizitzarekin haustura saihestuz; eta elkartasuna, erantzukizuna eta guztion onura bezalako baloreak sustatzen dituzte.\nEusko Jaurlaritzak udalekin lankidetzan batera bere buruari ezarri dion helburua 2010. urtean hitzartu diren plazak bikoiztea da.


Uztailak 8: etengabeko lotsagabekeria – San Fermines 78 gogoan\nUztailak 8: etengabeko lotsagabekeria\nHome › Albisteak › Uztailak 8: etengabeko lotsagabekeria\nuztaila 8, 2009 No Comments Albisteak,Iritzia ekimena\nDuela 31 urtez geroztik, 1978ko sanferminetan eragindako ankerkeria dela kausa, Egia, Justizia eta Ordaina eskatzen ari garenontzat, joan den urtea oso garrantzizkoa izan zen, lortu baikenuen Barcina alkateak Germanen hilarria biltoki ilun batean lurpera ez zezan eta erdietsi baikenuen hilarria bere tokian berriro paratzea.\nEhunka pertsonak bat egin zuten esfortzu horrekin: artista askok utzi zituzten bere artelanak erakusketa bat egiteko; hamaika idazlek bere oroitzapena eta amorrazioa islatu zituzten bere postaletan; zuzenbide arloko laurogei profesional baino gehiagok erailketa harekiko justiziarik eza salatu zuten; haren guztiaren gainean bideo bat egin zen; hainbat txarangak, fanfarrek, txistularik, abesbatzak eta kantarik beren ahotsa eta musika ekarri zituzten. Talde sozial askok eta milaka lagunek hartu zuten parte deitu ziren kontzentrazio, manifestazio eta ekitaldietan.\nIkasturte honetan lanean jarraitu dugu. Erakundeek (Udala, Parlamentua, Gobernua…) erakutsitako pasibotasun konplizea ikusita, urte hasieran, Arartekoari esku-hartzeko eskatu genion, baina emandako erantzuna ezin etsigarriagoa izan zen. Epe arazoak eta eskumenik eza argudiatuz, Arartekoak ardura saihestu zuen. 50 talde baino gehiagok, zuzenbide arloko laurogei profesionalek eta sanfermin haietan balaz zauritutako batzuek sinatu zuten eskaera, baina egia, justizia eta ordaina lortzeko eskakizuna gutxietsia izan zen.\nEkainean, 45 nafar historialarik (irakasleak, ikertzaileak…) adierazpen bat izenpetu dute. Bertan «jazotako gertaerak, gure herriak azken hamarkadetan pairatu dituen eraso larrienetakotzat, zigorrik gabe gelditu dena, gainera» jotzen dute eta baieztatu dute «haren gaineko erantzukizun zuzena Espainiako Poliziari eta, funtsean, orduko UCDren gobernuari dagokiela». Gure erakundeei eskatzen diete «eraso hura aitor dezaten, gure herriaren historiaz egin beharreko edozein jardun ofizialetan sartzearen ondorioetarako» eta «oroimen historiko hurbilari lotuta dauden gai horiek sar daitezen hezkuntza curriculumetan».\nIldo horretan, hilabete honetan Iruñeko osoko bilkuran mozio bat aurkeztu dugu «Egiaren Batzorde» bat sor dadin, eraso hura ofizialki aitortzeko eta egiaren, justiziaren eta ordainaren alde lan egiteko. Batzordean peñek eta talde sozialek ere parte hartuko lukete. Zoritxarrez, mozioa ez dute onetsi. UPNk, beti bezala, haren kontra jo du. PSNk, bestalde, hilarria bere tokian jarri ondoren, ez du beharrezko jotzen zerbait gehiago egitea, gai honi dagokionez. Arrazoia sinplea da: 1978ko sanferminei buruzko egiak biziki sumintzen ditu pertsona asko, bertan sakontzeak Nafarroako trantsizio politikoaren testuinguruan sakontzea baitakar, eta hori ez zaie, inola ere, interesatzen.\nEusko Legebiltzarrean, 1976ko martxoaren 3an UCDren gobernuko poliziak eragindako langileen triskantzaz aurkeztutako ebazpen bati, gurearen antzekoari, PSEk baiezko botoa eman dio; zergatik Nafarroan ez? Zergatik agertzen da antzeko neurriak hartzearen aurka, modu gogorrean gainera? Malagako Aldundian eta Andaluziako Parlamentuan, poliziak 1977an hil zuen Manuel Garcia Caparros bertako seme kuttun izendatu zuten eta erailketa hura salatu. PSOEk baiezko botoa eman zuen han. Zergatik Iruñean ez? Zergatik egiten dio uko antzeko adierazpen bati?\nTrantsizioak Nafarroan bi ezaugarri izan zituen, Estatuko beste inon izan ez zirenak. Lehenik, Foru Hobekuntzaren Oinarriak ez ziren Parlamentuan onetsi, ez ziren negoziazio demokratiko baten emaitza izan. Bi frankistak finkatu zituzten: Amadeo Marcok, Diputazioko azken jauntxoak, eta Martin Villak, Francorekin Mugimenduko goiko kargudun eta orduan barne ministroak. Bigarrenik, Nafarroa erkidego bakarra izan zen non ez baitzen egin erreferendumik Autonomia Estatutua (Foru Hobekuntza) onesteko.\nHainbat aldiz esan da. 1978ko sanferminak estatuko botere faktikoek emandako kolpe bat izan zirela ohartarazteko, gerta zitekeenaz abisua emateko, Nafarroako instituzionalizazioa bide «zuzenetik» ez bazen bideratzen. Kontrolatu gabeko poliziez eta jasotako aginduetan gaizki ulertzeren batez hitz egiten zuen bertsio ofizialetik askoz haratago zihoan.\nEz da harritzekoa orain, UPNk zein PSNk eraso hura ofizialki aitortzeari uko egin izana. Baina ez dugu amore eman behar. Gaur egun memoria historikoa berreskuratzeko bizi dugun mugimendu indartsua pentsaezina zen duela hamarren bat urte. Eta lortutakoa ere, lau haizetara zabaldu gabe. Horregatik ez dugu etsiko. Talde sozial, zuzenbide arloko profesional, historialari, artista, idazle horiekin guztiekin Egia, Justizia eta Ordaian eskatzen jarraituko dugu. Aurten lortzen ez duguna, hurrengorako geldituko zaigu egiteko. Eta, bitartean, gaur bertan, uztailaren 8an, hitzordu bat dugu, 13:00etan, Germanen hilarriaren ondoan, eta beste bat, arratsaldean, zezenketatik ateratzerakoan.


Hirigintza-Plangintza Klima-Aldaketaren aurrean: Integratzeko Tresna - Ingurumena\nHirigintza-Plangintza Klima-Aldaketaren aurrean: Integratzeko Tresna/\nKlima-Aldaketaren ondorioak baloratzeko eta Gipuzkoako hirigintza-plangintzan sartzeko Tresna\nLurralde antolamendua eta hiri plangintza funtsezko tresnak dira klima-aldaketaren aurka borrokatzeko, bai BEG berotegi-efektuko gasen isuriak murriztearen arloan, halakoak ekar baititzakete haien antolamendu proposamenek eta erabilerek, bai klima-aldaketaren ondorioei eta arriskuei gehiago edo gutxiago egokitzearen arloan, halakoak izan baititzakete proposamen horiek.\nHala, esaterako, lurralde eta hiri plangintza batek –lehenesten duena birgaitzea eta berroneratzea, lortzen duena erabileren funtzio anitzeko nahaste bat, eta saihesten duena sakabanatzea etxebizitzak, zuzkidurak, ekipamenduak eta jarduera ekonomikoak– murrizten du mugikortasunaren eta azpiegituren nahiz zerbitzuen eskaria, eta horrek berekin dakar gastu txikiagoa energian eta materialetan; bestalde, hirigintza-plangintzaren bitartez, urbanizatzeko eta eraikitzeko zenbait irizpide gehi daitezke, energia-beharrak murriztuko dutenak eta energia berriztagarrien erabilera sustatuko dutenak; eta azkenik, lurraldean erabilerak eta jarduerak banatzeko era bat, kontuan hartzen dituena zaurgarritasunak eta arriskuak (uholdeak, lerradurak izateko joera duten mazelak, kostaldeko fenomenoak, bero boladak, eta abar), udalerrien eta lurraldeen defentsa nagusietako bat da, klima-aldaketaren inpaktuen aurrean.\nAurrekoa kontuan hartuta, Gipuzkoako Klima-Aldaketaren Aurkako Borroka-Estrategia, Gipuzkoa Klima 2050 deritzonak, 2018ko maiatzaren 29an onartuak, dagoeneko bi ekintza zehatz ezarri ditu bere 3. helburuan (Lurraldearen eraginkortasuna eta erresilientzia areagotzea), gai horretan espresuki eragiten dutenak: 3.1.1. Hiri eta lurralde plangintza babesteko tresnak eta metodologiak sortzea, eta 3.1.2. Klima-aldaketa lurralde eta hiri antolamenduan integratzea, aintzakotzat hartuz planen ingurumen ebaluazio estrategikoko prozesuetan (EAE).\nTestuinguru horretan garatu da tresna hau: Klima-aldaketak Gipuzkoako hirigintza-plangintzan dituen eraginak baloratzeko eta integratzeko tresna. Baliabide tekniko bat bezala aurkezten da, lurraldeko udalei eskaintzen zaiena, helburua izanik erraztea eta laguntzea klima-aldaketa udal eskumeneko hiri antolamenduaren jarduketa-eremuan integratzen.\nTresna egituratzean, badago abiapuntuko dokumentu bat, helburuak metodologikoki azaltzen eta testuinguruan jartzen dituena, zeinean ezaugarrituko baitira hirigintza antolamenduko eta plangintzako hainbat tresna, klima-aldaketarekiko loturan, begiratuta murriztearen ikuspegitik (kausak/isuriak) eta egokitzearen ikuspegitik (ondorioak/inpaktuak). Horretan oinarrituta, hirigintza-plangintzarako irizpide espezifikoak inkorporatzeko aukerak identifikatzen dira, bi alderdi horiekiko loturan (ikusi 4.2 atalean, 5.3 atalean eta 6. atalean Bibliografiako dokumentuetan ere).\nHorretarako guztirako, metodologia bat definitu da, zeinaren asmoa baita garatu nahi diren hirigintza-planei elkartutako ekintzak baloratzea eta kualifikatzea, lotura izanda klima-aldaketaren murrizte eta egokitze alderdiak integratzearekin eta aintzakotzat hartzearekin. Tresna bat moldatu da (Excel orria), balioko duena Gipuzkoako udalei laguntzeko (eta diziplina horretan tarteko diren beste administrazio eta eragile batzuei), modu arin eta praktikoan erabakiak hartu behar dituztenean alternatiba desberdinei buruz, zeintzuk planteatu baitaitezke udaletako hirigintza-planak eta horien ingurumen ebaluazioko prozedurak prestatu eta onesteko prozesuan.\nTresnaren Kokapen Metodologikoa\nTresna (Excel orria)\nGipuzkoako Labainketa sentikortasun eta uholde mapak


b) Espedientea izapidetzen duen bulegoa: Kontratazio Batzorde Nagusia (Ondare eta Kontratazio Zuzendaritza).\nc) Espedientearen zenbakia: C02/069/2008.\na) Helburua: Isurialde Kantauriarreko Mendebaldeko Arroetan gainazaleko uren ingurumena leheneratzeko lanak.\nb) Loteak eta kopurua: kontratuaren xedea ez dago lotetan banatuta.\nc) Gauzatzeko lekua: Euskal Autonomia Erkidegoa (Isurialde Kantauriarreko Mendebaldeko Arroak).\nd) Gauzatzeko epea: gauzatzeko epea bi urtekoa izango da, kontratua izenpetzen den egunaren biharamunetik hasita.\n4.- Lizitaziorako oinarrizko aurrekontua.\nGuztira: 1.920.000 euro, BEZ barne (1.655.172,41 euro + 264.827,59 euro, BEZarenak).\n5.- Behin-behineko fidantza: 49.655,17 euro.\na) Entitatea: Kontratazio Batzorde Nagusia (Ondare eta Kontratazio Zuzendaritza).\nb) Helbidea: Eusko Jaurlaritzaren egoitza nagusia, Donostia kalea 1, Lakua.\nd) Telefonoa: 945 01 89 31.\nf) Agiriak eta argibideak eskuratzeko azken eguna: 2009ko urtarrilaren 12a, 10:00ak baino lehen.\nTaldea: O Azpitaldea: 6 D kategoria\nSailkapen hori ez badute, Europako Batasuneko kide diren estatuetako enpresa ez espainiarrek kaudimen ekonomikoko eta finantzarioko eta gaitasun teknikoko baldintzak egiaztatu beharko dituzte karatulako 29.1 puntuan adierazitako moduan eta SPKLko 64. eta 67. artikuluetan xedatutakoaren arabera, eta administrazio klausula zehatzen eranskinean —atzerriko enpresei buruzkoan— aipatzen den presuntzioa aintzat hartuz.\na) Aurkezteko azken eguna: 2009ko urtarrilaren 12ko 10:00ak arte.\n1) Entitatea: Kontratazio Batzorde Nagusia (Ondare eta Kontratazio Zuzendaritza).\n2) Helbidea: Donostia kalea, 1, Lakua (Eusko Jaurlaritzaren Egoitza Nagusia, beheko solairua).\nd) Lizitatzaileak nahitaez noiz arte eutsi behar dion bere eskaintzari: bi hilabete, eskaintzak irekitzen direnetik aurrera.\nb) Helbidea: Donostia kalea, 1, Lakua (Eusko Jaurlaritzaren Egoitza Nagusia, beheko solairua).\nd) Eguna: 2009ko urtarrilaren 30a.\ne) Ordua: 12:00etan.\nEsleitzeko irizpideak: eskaintzak baloratzeko irizpideak hainbat dira, eta segidan, labur bada ere, adierazten dira, baina administrazio-klausula zehatzen pleguko karatularen 30.2 puntuan xedatutakoa bete beharko da beti. Klausula horretan guztiz garatzen dira irizpide horiek.\na) Automatikoki baloratzen diren irizpideak, formulak aplikatuz.\n- Proposamen ekonomikoa: Ponderazioa: 50 puntu.\nb) Balio-iritzien bidez aplikatzekoak diren irizpideak.\n- Txostena eta metodologia: Ponderazioa: 25 puntu.\n- Lan-egitaraua: Ponderazioa: 25 puntu.\n12.- Iragarkia Europar Batasunaren Aldizkari Ofizialera bidali den eguna: 2008ko abenduaren 2a.\n13.- Deialdiari buruzko argibideak lortzeko edo pleguak eskuratzeko informatika-ataria edo web orria: kontratugilearen profila: www.contratacion.info.\nKontratazio Zerbitzuko burua,\nFRANCISCO JAVIER ELOLA DEL RÍO, ondokoa ez baitago:\nJAIME DOMÍNGUEZ-MACAYA LAURNAGA.


Bainugelan bidé bat jartzea | Consumer\nBainugelan bidé bat jartzea\nGomendagarria da bideta bi aldeetan leku zabala duen leku batean kokatzea.\nEstalkiarekin edo taparik gabe, lurrean ainguratuta edo esekita, pibotatzaileak ere badaude, eta horiei esker, leku gutxi dagoenean, espazioa irabaz daiteke. Gaur egun bideta pieza txikitzat jotzen da bainugela osoan, baina duela urte batzuk arte behar-beharrezkoa zen eguneroko garbiketarako. Bere ezaugarriak direla eta, konketa baten parekoa da instalazioa, honek bezala, ura hornitzeko hodiak eta hustubideak baititu.\nUrratsez urrats bideta instalatzea\nBideta lurrera finkatzea da ohikoena, baina hormari itsatsita ere jar daiteke metalezko armazoi batekin. Kasu horretan, komunak lurretik 40 zentimetrora egon behar du, eta bi aldeetan nahikoa leku izan behar du.\nEgokiena da hornidura-hodiak kobrezkoak izatea. Hustubidea material honetakoa edo PVCkoa izan daiteke.\nInstalatu aurretik, non kokatuko den erabaki behar da. Kokalekua erabakitakoan, bideta jarriko da finkatze-zuloen puntu zehatza markatzeko. Komunetik atera ondoren, zulatzeko makina batekin zulatzen dira zuloak.\nOndoren, elikadura- eta hustubide-hodiak jartzen dira, eta hartuneak paretan jartzen dira. Horretarako, ur hotzeko, beroko eta ebakuazioko hodien ardatzak markatu behar dira horman, eta ur-hodien bridak muntatu.\nKomuna lurretik 40 zentimetrora jarri behar da.\nOndoren, elikadura- eta hustubide-kanilak jartzen dira. Bideta bere posizioan jarri behar da, eta ainguraketa-torlojuak jarriko diren puntuak markatu. Gainera, elikatze-kanila eta hustubide-sifoia lotzeko hodien altuera eta sakonera erregulatu behar dira, hormaren konexioetan leuntasunez sar daitezen lortu arte.\nBideta behin betiko lekuan jarri ondoren, lurrean eta horman torloju egokiekin finkatzen da, eta zementu zuri jariakorra aplikatzen da komunaren bizkarraldean eta oinean. Fraguatu ondoren, azkoinak berriro estutzen dira, finkatzeko.\nAzkenik, elikadura- eta hustubide-iturriak dagozkien hartuneetara konektatzen dira.\nBideterako txorrotak ur-irteera bat izan behar du, gorantz egin eta bertikalki mantenduko den zorrotada bat sortzeko adinako presioarekin. Horretarako, iturriko diskoak konketa-txorrotetan erabiltzen direnak baino aireagailu handiagoa izan behar du.\nTxorrota horiek hiru pieza dituzte: irteera eta txorrotak.\nMota horretako txorrotek hiru pieza dituzte: irteera, disko-formakoa, eta txorrotak, pieza bakar batean sartuta egon eta aginte bakarra izan dezaketenak.\nBeste aukera bat bideterako iturri eramangarriak dira, komunaren ondoan dagoen tutu malguko teleducha.\nBideta hustubide komuna


Great Expectations - Wikipedia, entziklopedia askea.\nGreat Expectations, euskaraz: «Itxaropen handiak», Charles Dickens britainiar idazlearen eleberri bat da. 1860ko abenduaren 1ean Dickens berak sortutako All the Year Round aldizkarian argitaratua izan zen.D\nBritainia Handia eta Irlandako Erresuma Batua eta Erresuma Batua\nUmore beltza eta Bildungsromana\nLondres eta Kent\nPip (en) , Miss Havisham (en) , Estella (en) , Abel Magwitch (en) , John Wemmick (en) , baliorik ez eta Compeyson (en)\n←A Tale of Two Cities Great Expectations →Our Mutual Friend (en)\nDickensen eleberri nagusi eta sofistikatuenetako bat bezala jotzen da, bai eta ezagunetakoa ere. Antzezlan edo film bezala 250 aldiz egokitua izan da.\n2.1 Pip eta bere senideak\n2.2 Havisham andrea eta senideak\nXIX. mendearen erdialdea, Ingalaterra, Kent. Philip "Pip" Pirrip umezurtza gazte eta beldurtia bere arreba eta koinatarekin bizimodu oso apala darama, koinata errementari lantegian lagunduz. Baina ezusteko ongile ezezagun batek Pipi laguntza eman eta bere bizitzaren patua aldatu eta zaldun bilakatzeko aukera izango du. Bitartean, bizipen ugari biziko ditu, benetako adiskidetasuna eta zintzotasuna diruak eros ez ditzakeela jabetuz.\nPip eta bere senideakAldatu\nPhilip Pirrip, mutil gaztea, protagonista\nJoe Gargery, Pipen koinata, Pipen aitaren papera betetzen du\nGargery andrea, ezkongabeko izenez Georgiana Maria Pirrip, Pipen arreba odolberoa\nPumblechook jauna, Jor Gargeryren osaba\nHavisham andrea eta senideakAldatu\nHavisham andrea, emakume ezkongabe aberatsa\nEstella, Havisham andrearen alaba ordea eta neska gazte ederra\nMatthew Pocket, Havisham andrearen lehengusua\nHerbert Pocket, Matthew Pocketen semea, hasiera batean Pipekin borrokatu arren, bi mutilak lagun minak egingo dira\nCamilla, Matthew Pocketen arrebetako bat eta Havisham andrearen senidea\nLehengusu Raymond, Havisham andrearen senidea, haren diruan bakarrik interesatua dago, Estellarekin ezkonduko da\nGeorgiana, Havisham andrearen senidea, haren diruan bakarrik interesatua dago\nSarah Pocket, Matthew Pocketen arrebetako bat eta Havisham andrearen senidea\nPresoa, izenez Abel Magwitch, Pip ongi tratatu eta bere ezkutuko ongilea dela azalduko da\nHubble jaun-andreak, Pipen herrian bizi diren senar-emazteak\nWopsle jauna, Pipen herriko elizako idazkaria\nBiddy, Wopslen bigarren lehengusua eta Pipen adineko mutikoa\nJaggers jauna, Londresko abokatu nabarmena\nJohn Wemmick, Jaggers jaunaren idazkaria\nMolly, Jaggers jaunaren neskamea\nClara Barley, neska oso txiroa\nSkiffins andereñoa, Wemmicken etxeko noizbehinkako bisitaria, harekin ezkonduko da\nStartop, Pipen ikaskidea\nCompeyson, presoa eta Abel Magwitchen etsai porrokatua\nArthur Havisham, Havisham andrearen anai orde gaztea\nDolge Orlick, kazetaria\nBentley Drummle, Pipen ikaskidea eta familia aberatseko mutil gazte inozoa\nMultimedia: Great Expectations\nAzken aldaketa 7 iraila 2020(e)an, 13:32(e)tan


Irakutrezin aldizkaria | Lasarte-Oriako gazte guztion aldizkaria!\nIzen-emate orria jarri dugu jada Landaberri BHIko idazkaritzan. Interesatuta egon ala ez, zabaldu zuen lagun eta klasekideen artean!! 7 years ago\n“Berdin kostatzen da Zuazoren babesle nagusia izatea edo San Mamesen publizitate panel bat jartzea. Eta hala ere, bigarrenari ematen diote lehentasuna enpresek. Ulertezina da”. Imanol Magro Berriako kazetariarenak dira adierazpenak. Babeslerik gabe dago Zuazo, Barakaldoko eskubaloi taldea, nahiz eta emakumezkoen ohorezko mailan egon. Soilik instituzio publikoetatik jasotzen du dirua. Eta San Mamesen, berriz, panelak publizitatez beteta egoten dira beti. Irakurtzen jarraitu →\nHobbes-en ustez, estatuaren sorreraren funtsa geure buruarengandik babestera garamatzan ahalegina da, eta horretarako, subirano baten baitan biltzen dira estatu hori osatzen duten indibiduo guztien indarrak. Honela sortzen da leviatana, herrialde bateko biztanle guztien borondatea zentralizatuz babesa eta segurtasunaren truke. Eta honela, estatu politikoaren sorrera pertsona kopuru batek bere bozka edo onarpena subirano bati ematen dionean gertatzen da. Oso gainetik azaldu ditudan ideia hauek 1651ean izan ziren idatziak, baina, uste dut gaur egungo egoerarekin paralelismo bat egiteko baliagarriak izan daitezkeela. Izan ere, Hobbes-en gizakiaren alderdi ezkorrarekin bat ez etorri arren, bai uste dudala Leviatanaren irudia gaur egungo estatuarekin pareka daitekeela, neurri batean bada ere. Irakurtzen jarraitu →\nMundu osoan zehar arituak dira euren kantak zabaltzen, jada metal musikako jaialdi handienetarako kontuan harturiko taldea, aurreko diskarekin METALLICAren biran parte hartzeko aukera ere izan zuten… eta Baionakoak dira. GOJIRAk “L ‘Enfant Sauvage”, bere estudioko bosgarren lana kaleratu berri du, gurean Heletako EH Zuzeneanen entzuteko aukera izan eta egun Estatu Batuetan zehar aurkezten ari direna. Death metala abiapuntu hartuta, euren 15 urteko ibilbidean zehar uztartu dituzten musika esperimental, perkusio erritmo komplexu eta ahots urratu nahiz garbien bitartez, euren izaera propioa eraiki dute, entzun eta berehala iparraldekoen musika dela ohartarazten diguna. Irakurtzen jarraitu →\nBaina zer pasa da Bankiarekin? Irakurtzen jarraitu →\nZortzi kontzertu ikusteko aukera izan zen larunbatean, BeHatxeRoja eta Bloody Brotherhood donostialdeatik, Black Irakurtzen jarraitu →\nModelo Estandarra deritzona planteatu zenean, bertan agertzen ziren elementu guztiak azaltzen joan ziren pixkanaka. Bazegoen bat, hala ere, bereziki iheskorra zena: Higgsen bosoia. Hori zela eta, Leon Lederman zientzialariak liburu bat idatzi zuen elementu honen berezitasunak azaltzeko. Liburuaren izena: Irakurtzen jarraitu →\nHirusta Kolektiboak tailer berezi bat prestatu du uztailaren 14 eta 15erako. Asteburu horretan tantraren bisioa nola landu erakutsiko dizute. Hau da, zure gorputza martxan jartzeko argibideak eman, zure barrura bidaia egin eta haratago heldu zaitezen. Zure barne izatearekin konektatzen lagunduko dizute, barnean daramazun jainko edo jainkosarekin harremanetan jartzeko. Horretarako teknika ezberdinak erabiliko dituzte: arnasketa tantrikoa, masajeak, gogoeta aktiboak, mantrak… Irakurtzen jarraitu →\nPanel bat San Mamesen...\nGojira - L 'Enfant Sauvage (kritika)


Askatasuna :: ikasi :: Udako Euskal Unibertsitatea\nData: 2016(e)ko azaroaren 5a\n"Bizitzaren eskola: askatasunerako pedagogia" formakuntzaren 2. Saio monografikoa da.\nZer ulertzen dugu “askatasuna” hitzarekin?\nAskatasuna eta Ardura\nAskatasuna barne kualitate bezala.\nAskatasuna eta mugak.\nZerk baldintzatzen digu nahi dugun hori bizi ahal izatea?\nHaurren prozesuan lagun egiteko geure buruarekiko askatasuna lortzearen garrantzia.\nZein patroi errepikatzen dira askatasun-ezaren izenean?


Txinako altzairu herdoilgaitzezko hitza led argiztatutako retroiluminatutako karaktereen fabrika eta fabrikatzaile | Lima\nAltzairu herdoilgaitzezko hitzak atzean argiztatutako karaktere argiak ditu\nSOFT WARM GLOW - gaueko argia bezain bikainak bihurtzen ditu. Hauek guztiak landuta daude, horman zintzilikatuta egon daitezke.\nSortu estetika deigarri argigarri bat.\nMateriala: Altzairu herdoilgaitza / Akrilikoa / LED / PC\nEpea: Normalean 7 lanegunetan, benetako denbora diseinuan eta kantitatean oinarritzen da.\nZiurtapena: ISO9001 / Sedex / CE ziurtagiria duten LED eta Transformadoreak.\nKolore: Gorria / arrosa / zuria / urdina / beltza etab.\nBermea: LED eta transformadorea -2 urte. Gutunak -5 urte\nAplikazio gunea: Hotelak, dendak, enpresak, eraikinak, eskolak, ospitaleak, autobus geltokiak, gasolindegiak eta abarretarako publizitate seinale gisa erabiltzea gomendatu\nArgitu zure gogoko hitzak okasio berezietarako, gertaeretarako edo etxeko dekorazioetarako. Hala nola, etxea, urtebetetze festa, kanpokoa, tabernak, kafetegiak, haurrentzako gela apaindua, etab. Sortu giro erromantiko eta beroa, opariak ematea eta askoz gehiago.\nABCDEFGHIJKLMNOPQRSTUWXYZ & 27 zenbaki alfabetiko eta 0-9 karaktereko LED argiak, hala nola I LOVE U, HOME, MARRY ME, U&M eta abarretan konbinazio arbitrarioa egiteko.\nGure karpeta argiztatuak oso polifazetikoak eta eramangarriak dira, 8,66 hazbeteko altuera neurtzen baitute, hormetan zintzilika daitezke eta 2x AA bateria har ditzakete, neurri handiegiak ez izateko eta ez duten entxufe elektrikoetara konektatu beharrik izango.\nPlastikoz egina, AAko 2 bateria behar ditu, sartuta ez daudenak (giltzaren zuloaren zirrikitua du atzealdean zintzilikatzeko) hormetan, manteletan edo harrera-mahaiaren gainean jarri zure ekitaldian edo ospakizunean.\nArreta erakartzeko eta begiak erakartzeko zure ezkontzaren, festaren, gertaera bereziaren eta abarren gailur gisa.\n26 alfabeto, 10 zenbaki arabiar eta sinbolo eta\nEman brikolaje amaigabeko aukerak: esaterako, I LOVE U, HOME, MARRY ME, HAPPY BIRTHDAY, 4EVER eta abarretan konbinazio arbitrarioa egiteko.\nArgiak ederki itzali ziren! Buru mahaiari ukitu berezia eman zioten. Letrek arrakasta izan zuten! Piropo ugari jaso nituen. Argiak gomendatzen ditut edozein gertakari arruntetik apartekoetara eramateko!\nAurreko: argiztatutako altzairu herdoilgaitzezko ispilua hiru dimentsiotako hitza\nHurrengoa: Auto-itsasgarriak diren Binilozko Xaflak


Irailaren 13an amaituko da TOKIKOM Sarietara lanak aurkezteko epea - - Hiruka.eus\nTOKIKOM 2019-09-05 15:47\nIrailaren 13an amaituko da TOKIKOM Sarien laugarren ediziorako lanak aurkezteko epea. Sariketan euskarazko edozein toki komunikabidetan argitaratutako kazetaritza lanek har dezakete parte. Sariketaren helburua toki komunikabideek ekoizten duten edukia gizarteratu eta goraipatzea da. Izan ere, toki komunikabideen izaeragatik beragatik, egiten dituzten lan bikainak sarritan oso eremu txikian hedatzen dira, eta ez dira oso ezagunak bakoitzaren eremutik kanpoko publiko orokorrarentzat. Guztira hiru sari banatuko ditu TOKIKOMek, azarorako antolatzen ari den ekitaldian. Alde batetik, azken urtebetean toki komunikabideetan argitaratutako portadarik onena, edukirik onena, eta ikus-entzunezkorik onena. Sari banaketa ekitaldia azaro erdialdean izango da, eta Hego Uribeko Geuria komunikabidearekin batera antolatzen ari da


ErriGora: “hartu eta eman” aurtengo helburua – Egizu elkartea\nErriGora: “hartu eta eman” aurtengo helburua\nErrigora 2015eko saskia\nEzaguna egingo zaizue dagoeneko ErriGora ekimena eta bere saskia, udazkenean eskatu eta banatzen dena. Nafarroako hegoaldeko produktoreen lana hartu eta eskualde horretako euskalgintzari emateko modua eskaintzen diguna. Hona hemen Errigoraren ibilbidea:\nBertako 15 ekoizleren primerako produktuekin bete dugu aurtengo otzara. Barietate eta kalitatea denon eskura!\nNafarroa hegoaldeko euskalgintzara bideratiko da jasotakoaren €25:\n– Lodosa eta Vianako ikastolen biziraupenerako.\n– Erriberako AEKra.\n– D eredua Nafarroa osora hedatzeko ekimenetara.\nAzken hiru urteetako ibilbidearen datuak:\n– 300.000 € Nafarroa hegoaldeko euskalgintzara\n– 1,5 miloi eurotik gorako fluxu ekonomikoa euskal lurraldeen artean.\n– 15.000 bat etxetan egin dute bat Errigorarekin.\n– 370.000 kontserba ontzi banatu ditugu.\n– 88.000 litro olio banatu ditugu.\nOtzarak 50€ren truke hauxe dakar:\nProduktuak eta ekoizleak: Ardo beltz botila (Azpea, Lezaun edo Mendiko), litro erdiko oliba olio birjina estra botila (Bardea, Castillo de Ablitas, Ekolo edo La casa del aceite), melokotoia almibarrean (Almanaque), orburuak (Ebron edo Maria Jesus), potxak (La Churta edo Maria Jesus), kardua (Maria Jesus edo Pedro Luis), mahats zukua (Ekolo), almendrak (Ntra. Sra. del Rosario), pikillo piper ontzi txikia (Iturri), pikillo piper ontzi handia (El Escolar edo Meleta), zainzuriak (Iturri), melokotoi marmelada (Pedro Luis) eta pikillo piper untapana (Almanaque).\nUrriaren 21etik azaroaren 8ra bitartean egin behar da eskaera, Getxon bide hauek ditugu:\n– Ardaska Elikadura arduratsua denda ekologikoa (Algortako etorbidea 90, 94 612 06 18, Algorta)\n– Getxoko Udal euskaltegia (Lope de Vega 12, 94 464 62 99, Romo)\n– Lauaxeta aek euskaltegia (Iparbide 6, 94 430 47 34, Algorta)\n– San Nikolas Ikastola (Areneazpi 15, 94 430 54 78, Algorta)\nErrigoraren kanpaina-aurkezpena Iruñean izan da aurten\nrozio2015-10-20T14:22:46+02:002015-10-20|baliabideak, egizu, kultur jarduerak, kultura, sentsibilizazioa|0 Comments